Srbački peradari dobili bespovratna sredstva u okviru projekta “Farma dva”\nPredstavnici 11 organizacija iz sektora peradarstva BiH i Projekta razvoja tržišne poljoprivrede /Farma dva/ potpisali su danas u Sarajevu ugovor o dodjeli bespovratnih novčanih sredstava od oko 600.000 KM, s ciljem poboljšanja konkurentnosti u ovoj grani. Ukupna investicija kroz podržane projekte iznosi 1,6 miliona KM, a sami dobitnici granta će uložiti oko milion KM.\nMeđu potpisnicima sporazuma su udruženje “Zajednica živinara Republike Srpske” iz Srpca i preduzeće “Avis DM” iz Srpca, a bespovratna sredstva će dobiti i poljoprivredni proizvođač Zdravko Grozdanović iz Dervente, te kompanije “Farmavit” iz Ljubinja, “Kiko” iz Bijeljine, “Agromiks” iz Doboja, “Andrić farm” iz Pelagićeva, “Madi” iz Tešnja, “Brovis” iz Visokog i “Poljovet” iz Gradačca.\nPredstavnik “Zajednice živinara Republike Srpske” Nebojša Rakić rekao je da peradarstvo zaslužuje da bude finansirano preko ovog projekta, na osnovu veličine proizvodnih kapaciteta, tehnologije, te ostvarenih proizvodnih rezultata.\n„Izvoz u Evropsku Uniju veoma je značajan za peradarski sektor BiH, isto kao i grant sredstva, koja će biti uložena za unapređenje tehnologije, a sve u skladu sa propisima Unije“, rekao je Rakić.\nOn je istakao da se dosta očekuje od izvoza peradi u Evropsku Uniju, te podsjetio da su četiri kompanije iz BiH zadovoljile uslove.\n“Kancelarija za veterinarstvo BiH će odobravati ostalim kompanijama izvoz, ukoliko zadovolje propisane uslove”, rekao je Vasić, te izrazio nadu da će razvoj peradarstva smanjiti spoljnotrgovinski deficit BiH.\n“Kroz Farma dva projekat USAID je identifikovao peradarski sekor koji ima veliki potencijal za rast”, istakao je Bigl, te dodao da se još dosta toga mora uraditi da bi postao unosna djelatnost za proizvođače i za prerađivače.\n132 Pročitaj više


► Na ponovljenim izborima u Šapcu odziv do 19 časova 52,47 odsto\nKako je prenela NovaS, izbori u Šapcu danas su ponovljeni na 27 biračkih mesta, a na jednom mestu glasanje je zbog prekida produženo do 21 sat.\nDodaju da je zabeleženo nekoliko izbornih nepravilnosti, poput navodne kupovine glasova i zastrašivanja birača. Samo na jednom biračkom mestu u OŠ "Janko Veselinović" zabeleženo je sedam nepravilnosti.\nPredstavnik Biračkog odbora sa liste "Nebojša Zelenović - Šabac je naš" Vladimir Gvozdenović kazao je da je zabeleženo javno glasanje za listu Srpske napredne stranke, pokušaji kupovine glasova, ali i direktnog nagovaranja glasača da zaokruže listu predsednika Srbije Aleksandra Vučića.\nKako je naveo, to se dogodilo prilikom posete članova biračkog odbora jednom biraču koji je glasao kod kuće.\nPrema rečima Gvozdenovića, sve je prijavljeno Gradskoj izbornoj komisiji i od procene težine prekršaja zavisiće odluka o eventualnom glasanju i treći put na tom biračkom mestu.


ZAKON O IZMENAMA I DOPUNAMA ZAKONA O PRIVREDNIM DRUŠTVIMA: Zaposleni ima pravo da steknu udeo u privrednom društvu po povlašćenoj ceni\nZakonom o izmenama i dopunama Zakona o privrednim društvima ("Sl. glasnik RS", br. 91/2019), usvojenim krajem prošle godine uvodi se kao novi finansijski instrument pravo na sticanje udela koji će omogućiti tim društvima da stimulišu svoje zaposlene, ali i konsultante, kao i investitore.\nKako kažu u Ministarstvu privrede, ovaj način stimulacije do sada nije postojao u Srbiji, a zahvaljujući tome zaposleni će imati pravo da steknu udeo u društvu po povlašćenoj ceni.\nTaj model zastupljen je u razvijenim tržišnim ekonomijama SAD i država Evropske Unije, gde je praksa da se zaposleni u privrednom društvu stimulišu da što bolje obavljaju svoje poslove tako što im se daje mogućnost da postanu članovi tog društva.\n"Model se naročito pokazao kao delotvoran u industriji informacionih tehnologija, imajući u vidu da ta privredna društva raspolažu ograničenim sredstvima u početnoj fazi poslovanja, pa samim tim nisu u mogućnosti da kvalitetnom kadru daju velike plate", navode u ministarstvu.\n"S druge strane, ova društva imaju veliki potencijal brzog rasta, a s tim u vezi i mogućnost da članovi društva ostvare prilično veliki profit u slučaju prodaje vlasničkog udela koji je stečen za relativno mali novac u početnoj fazi poslovanja", ističu.\nRezervisanim sopstvenim udelom društva smatra se udeo koji društvo besteretno stiče od člana društva, radi dodele prava na sticanje udela, stoji u obrazloženju zakona.\nDruštvo može imati više rezervisanih sopstvenih udela, a procenat učešća svih rezervisanih sopstvenih udela u osnovnom kapitalu društva ne može biti veći od 40 odsto.\nFinansijski instrument - pravo na sticanje udela registruje se u Centralnom registru, depou i kliringu hartija od vrednosti, pri čemu će Centralni registar društvima s ograničenom odgovornošću koja izdaju ovaj finansijski instrument omogućiti neposredan pristup registru bez posrednika što ih oslobađa troškova plaćanja brokera, navode u Ministarstvu privrede.\nPravilima poslovanja Centralnog registra biće propisan postupak i dokumentacija potrebna za sprovođenje upisa i ispisa finansijskog instrumenta.\nSkupština društva donosi odluku o emisiji finansijskog instrumenta i definiše uslove sticanja udela.\nIstovremeno, društvo zaključuje ugovor sa zaposlenim koji stiče ovaj finansijski instrument, kojim bliže uređuju međusobna prava i obaveze.\nUkoliko zaposleni izvrši uplatu ugovorene cene o roku dospeća finansijskog instrumenta i ispuni sve ostale obaveze predviđene tom odlukom i ugovorom, upisuje se u APR-u kao član društva sa odgovarajućim procentom udela u društvu.\nIzmene Zakona o privrednim društvima čija primena počinje 1.aprila odnose se na sva društva sa ograničenom odgovornošću.\nIzvor: Vebsajt Novosti, 13.01.2020.


VAKCINISANO OKO 19.000 GRAĐANA: Imunizacija protiv korona virusa u Valjevu | Novosti.RS\nU akciji masovne imunizacije na valjevskom seoskom području, trećoj po redu, prvu dozu vakcine kineskog “Sinofarma” primio je 61 žitelj Stava. Mobilne ekipe lekara i patronažnih sestara i tehničara do danas su dale 470 doza vakcina “Sinofarma” u kućnim uslovima, na gradskom i seoskom području Valjeva.\nOd početka masovne imunizacije, do danas, u organizaciji Doma zdravlja Valjevo, obe doze vakcine primilo je oko 17.100 građana, dok drugu treba da primi još oko 4.000 žitelja grada na Kolubari. Upotrebljeno je oko 38.000 doza vakcina protiv korona virusa različitih proizvođača.\nUključujući osobe koje su drugu dozu vakcine primile na punktu Opšte bolnice Valjevo, potpuno je imunizovano oko 19.000 građana starijih od 18 godina.\nValjevo imunizacija vakcinacija vakcina korona korona u Valjevu korona u Srbiji


Rezervni Land Rover dijelovi za prodaju kabine i unutrašnjost, transportna vozila - Mascus Hrvatska\nVi ste ovdje: Mascus Hrvatska > Transportna vozila > Rezervni dijelovi > Kabine i unutrašnjost > Land Rover\nRabljeni Land Rover kabine i unutrašnjost na prodaju\nOvdje su rezultati pretrage rabljenih Land Rover kabine i unutrašnjost strojeva koji su za prodaju. Land Rover kabine i unutrašnjost oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Land Rover kabine i unutrašnjost na Znamka dijelu.\nOvde je kompletna lista polovnih Land Rover kabine i unutrašnjost za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Land Rover kabine i unutrašnjost koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Land Rover kabine i unutrašnjost koje Vas interesuju.


List Danas obeležava 24. rodjendan\nNa današnji dan 1997. izašao je prvi broj lista Danas, a 24 godine i 8.652 dana i brojeva kasnije, list je izašao u specijalnom rodjendanskom broju, uz poklone i novi dizajn sajta i novina, saopštila je redakcija. Redakcija lista navodi da Danas, kao i od prvog broja pre 24 godine, "i dalje izlazi, sa istom misijom, trudeći se da poštuje sve profesionalne standarde i bavi se ozbiljnim i kritičkim novinarstvom kako je zacrtano od prvog broja".\n"U poslednjih godinu dana, rad redakcije je nastavio da bude na meti kritika najviših državnih zvaničnika, a kao jedan od pritisaka na medije su i brojne tužbe pristigle protiv sadržaja našeg lista. Uprkos tome, Danas je nastavio sa tendencijom rasta broja prodatog tiraža i posećenosti sajta. Portal Danasa u poslednjih godinu dana svrstao se u 15. najposećenijih sajtova u Srbiji, prema podacima agencije za merenje 'Gemius'", navodi se u saopštenju. List Danas od marta ove godine posluje u okviru United Media, a u portfoliju izdavača lista Dan Grafa izlazi i besplatni mesečnik City Magazine.\nUhapšene četiri osobe osumnjičene da su pripadnici grupe Darija Djordjevića\nBeogradska policija u saradnji sa Bezbednosno-informativnom agencijom (BIA) i Tužilaštvom za organizovani kriminal uhapsila je četiri osobe koje su osumnjičene da su pripadnici organizovane kriminalne grupe Darija Djordjevića, i kod njih našli 10 kilograma heroina, saopštilo je Ministarstvo unutrašnjih poslova (MUP). inistar unutrašnjih poslova Aleksandar Vulin izjavio je da je hapšenje grupe Darija Djordjevića "veliki uspeh" MUP, BIA i Tužilaštva za organizovani kriminal.\n"Hapšenje Djordjevića u Beču na osnovu informacija koje je MUP dostavio austrijskim kolegama govori da je saradnja policija jedini način za borbu sa zlom", kazao je ministar, a preneo njegov kabinet. Kako navodi MUP, uhapšeni su P. N. (32), S. R. (32), S. Ž. (25) i O. T. (38). Policija je pretresom 16 lokacija u Beogradu pronašla narkotike i vozila, kao i veću količinu novca. Osumnjičenima je odredjeno zadržavanje do 48 časova nakon čega će uz krivičnu prijavu biti privedeni nadležnom tužilaštvu.\nEr Srbija obnavlja letove izmedju Srbije i Španije\nEr Srbija će od 4. jula ponovo uspostaviti letove iz Beograda ka Barseloni i na taj način povezati Srbiju i Španiju, prvi put posle jednogodišnjeg prekida, najavila je ta kompanija. Planirano je da se letovi do Barselone obavljaju dva puta nedeljno, četvrtkom i nedeljom. Srpska nacionalna avio-kompanija je letove do Barselone pokrenula u junu 2019. godine, nastavljajući tradiciju svog prethodnika JAT-a koji je do poznatog turističkog odredišta u Španiji saobraćao do 1998. godine.\nOslobodjenje poziva na zajednički protest ispred fabrike Ling Long u Zrenjaninu\nPokret Oslobodjenje pozvao je sve opozicione organizacije, pojedince, ekološke aktiviste i druge gradjane da se priključe protestu koji je za subotu u podne zakazan ispred farbike "Ling Long" u Zrenjaninu. "Više političkih stranaka, pokreta i udruženja iz Srbije pozvalo je gradjane da se u subotu u podne okupe ispred fabrike 'Ling Long' u Zrenjaninu, kako bi ukazali na kontinuirana kršenja zakona od strane Vlade Srbije i kineskih investitora, kao i moguće negativne posledice po životnu sredinu, koje će imati predvidjena fabrika guma", naveo je taj pokret u saopštenju.\nDodaje se da su poziv osim Oslobodjenja uputili i Narodna stranka, Stranka slobode i pravde, Dveri, pokret "Slobodna Srbija", udruženje "Zaštitimo Jadar i Radjevinu", udruženje "Bitka za Košutnjak", pokret "Budjenje" iz Šapca, kao i lokalna udruženja iz Zrenjanina i okoline. Predstavnik Oslobodjenja Duško Kuzović apelovao je na sve opozicione organizacije, pojedince, patriote, ekološke aktiviste, sve gradjane kojima je stalo do Banata i do Srbije, da dodju u Zrenjanin u subotu i podrže Zrenjanince u toj borbi.\nKako je navedeno u pozivu, na skupu će biti upućena i druga pitanja od značaja u vezi tog kontroverznog projekta. "Ta pitanja se tiču poklanjanja 100 hektara plodne ravnice za izgradnju prljave fabrike pneumatika, pitanje prepumpanih subvencija, ali i netransparentnost celog projekta, što uključuje i maltretiranje lokalnih aktivista i predstavnika medija od strane obezbedjenja fabrike", dodao je Kuzović.\nSkupština o bazi podataka za sprečavanje terorizma\nPoslanici Skupštine Srbije započeli su novu sednicu na kojoj će kao prvu tačku dnevnog reda razmatrati Predlog zakona o Nacionalnoj bazi podataka za sprečavanje i borbu protiv terorizma, koji je podnela Vlada.Na ovoj sednici biće reči i o Predlogu zakona o davanju garancije Republike Srbije u korist OTP banke za izmirivanje obaveza Javnog preduzeća "Srbijagas" po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin - Prahovo.\nSrbijagas bi trebalo da dobije državne garancije i po osnovu Ugovora o dugoročnom kreditu za izgradnju razvodnog gasovoda Leskovac – Vranje, a treća garancija je za kredit radi gasifikacije Kolubarskog okruga i izgradnju razvodnog gasovoda Beograd - Valjevo - Loznica. Poslanici će razmotriti Izveštaj o radu Komisije za kontrolu državne pomoći za 2020. godinu, kao i Izveštaj o radu Republičke komisije za zaštitu prava u postupcima javnih nabavki u periodu takodje za 2020. godinu. Na dnevnom redu je i Izveštaj o sprovedenom monitoringu za 2020. godinu, koji je podnela Kancelarija za javne nabavke i Godišnji izveštaj Komisije za hartije od vrednosti za 2020, koji je podnela ta komisija.\nPetković: Počela prva faza izgradnje Univerziteta u Prištini sa središtem u Kosovskoj Mitrovici\nDirektor Кancelarije za Кosovo i Metohiju Petar Petković izjavio je da je počela prva faza u realizaciji projekta izgradnje nove zgrade Univerziteta u Prištini sa privremenim središtem u Kosovskoj Mitrovici. "Reč je o prvoj fazi, koja podrazumeva pripremu terena za izvodjenje radova. Nakon toga stvoriće se uslovi za planiranu realizaciju druge faze, koja podrazumeva izgradnju samog objekta", kazao je Petković, a preneo njegov kabinet.\nUkupna površina objekta iznosiće 10.500 metara kvadratnih i imaće četiri sprata sa podrumom i galerijom i u tom centru biće smeštene zgrade Prirodno-matematičkog fakulteta, Ekonomskog fakulteta, Pravnog fakulteta i zgrada Rektorata. Izgradnja centra je pokazatelj da država "brine o njenom narodu na Кosovu i Metohiji" i da se ulaže u budućnost srpskog naroda u pokrajini, dodao je Petković.\nFondacija "Alek Kavčić" do sada je isporučila oko 15.000 štampanih izdanja udžbenika školama u Srbiji. "Škole najčešće naručuju štampana izdanja za sedmi i treći razred, a zatim za osmi, drugi kao i prvi razred osnovne škole. Svima koji naruče udžbenike dostavljamo za nekoliko radnih dana", rekao je osnivač te fondacije Aleksandar Kavčić. Fondacija je do sada dostavila udžbenike u osnovnim školama "Milan Munjas" iz Uba, "Djura Jakšić" iz Zaječara, "Milovan Glišić" iz Valjeva, "Stefan Nemanja" iz Beograda, "Nikola Tesla" iz Pribojske Banje i drugim.\nDa bi se dobila besplatna štampana izdanja udžbenika, škola, učitelji i nastavnici ili roditelji treba da se jave fondaciji putem sajta besplatnabiblioteka.com i da pošalju podatke koliko imaju djaka i za koji predmet bi želeli da dobiju.\nMiloš Pavlović: Na čelu gradjevinske inspekcije osudjivani prijatelj Gorana Vesića\nOdbornik Narodne stranke u Skupštini grada Miloš Pavlović izjavio je da je Srpska napredna stranka za načelnika sektora za gradjevinsku inspekciju u Beogradu postavila Nebojšu Marjanovića, koji je osudjivan za "izvršenje krivičnog dela sa smrtnom posledicom".Na konferenciji za novinare ispred Centra "Sava", u kojem se održava sedica skupštine grada, Pavlović je rekao da odgovorne osobe za kontrolu nelegalne gradnje u Beogradu ne preduzimaju ništa, a kao primer je naveo izgradnju hotela "Balkan", na čijoj se izgradnji radi iako je dobio zabranu.\n"Hotel 'Balkan' se nalazi na 300 metara od kancelarije zamenika gradonačelnika Beograda Gorana Vesića. (...) Kao i svi drugi nelegalni objekti i ovi radovi su prošli neopaženo imajući u vidu da je Vesić postavio svog prijatelja Marjanovića za inspektora koji bi trebalo da ih spreči", dodao je on. Pavlović je naglasio da je u Beogradu 500.000 nelegalnih objekata i da radovi još traju.\nVučić i Kurti sledećeg utorka u Briselu\nNova runda dijaloga Beograda i Prištine održaće se 15. juna u Briselu, saopštio je portparol u Evropskoj komisiji Peter Stano. U tom dijalogu učestvovaće predsednik Srbije Aleksandar Vučić i premijer Kosova Aljbin Kurti, uz posredovanje specijalnog predstavnika EU za dijalog Beograda i Prištine Miroslava Lajčaka, rekao je Stano na redovnom brifingu za novinare u Briselu.\nLajčak i specijalni izaslanik SAD za Zapadni Balkan Metju Palmer nedavno su prilikom posete Beogradu i Prištini rekli da te dve strane treba da odluče koje će se teme naći na dnevnom redu nove runde dijaloga i da sve ono što je ranije dogovoreno mora biti sprovedeno, uključujući formiranje Zajednice srpskih opština.\nPosebna sednica SKupštine Srbije o Kosovu 22. juna\nPosebna sednica Skupštine Srbije o Kosovu, na kojoj će poslanicima o tome govoriti predsednik Srbije, Aleksandar Vučić, biće 22. juna, potvrdio je novinarima predsednik parlamenta Ivica Dačić. On je rekao da će Vučić, kako je i ranije najavljeno, tog dana poslanike obavestiti o "svim detaljima dijaloga" s delegacijom Koosova i da će Skupštini podneti izveštaj. Ranije je objavljeno da će Vučić u Briselu 15. juna učestvovati u novoj rundi pregovora s delegacijom Kosova.\nKancelarija: Takozvano medjusobno priznanje nije niti će biti tema dijaloga u Briselu\nDirektor vladine Kancelarije za Kosovo i Metohiju Petar Petković ocenio je da "takozvano" medjusobno priznanje "nije niti će biti tema statusno neutralnog dijaloga Beograda i Prištine u Briselu". Prethodno je predsednica Kosova Vjosa Osmani Sadriu izjavila da Kosovo učestvuje u dijalogu sa Srbijom da bi se postigao sporazum o uzajamnom priznanju. "Pretećom porukom da jedino ishodište dijaloga Beograda i Prištine mora biti takozvano medjusobno priznanje, albanski političari direktno su dokazali da ih dijalog, dogovor i traganje za kompromisnim rešenjem ne zanima", naveo je Petković a prenela Kancelarija za Kosovo i Metohiju.\nOcenio je da nametnuta rešenja i jednostrani potezi "pojačavaju tenzije i jaz koji postoji medju narodima na Kosovu i Metohiji". "Umesto što bezočno obmanjuju javnost i svakodnevno sabotiraju dijalog, neka priznaju da ih ne interesuje gradjenje mira i stabilnosti, već da se zalažu za zamrznuti konflikt i svakodnevne tenzije na terenu, koje su nažalost opasnost i alternativa dijalogu", naveo je Petković.


Tadić: Od rešenja statusa Kosova zavisi budućnost Balkana\nPredsednik Srbije Boris Tadić rekao je da je rešenje kosovske krize pitanje od suštinske važnosti za bezbednost i stabilnost Balkana, rekao je Tadić novinarima pred odlazak za SAD, gde će boraviti od 6. do 8. septembra. Tadić je ukazao da je pregovaračka pozicija Beograda u razgovorima o budućnosti Kosova teška, što je, kako je rekao, posledica katastrofalne politike vođene tokom decenije 90- ih.\n“Manevarski prostor je smanje zbog politike vođene 90- ih godina. Imamo manje argumenata za ubeđivanje, ali to ne znači da treba da odustanemo od svojih stavova.”\nTadić je rekao da će u SAD braniti stav da se, pri odlučivanju o budućem statusu Kosova, moraju uzeti u obzir i opšte konsekvence ne samo pa Srbiju, već i po region.\n“Odluka o nezavisnom Kosovu predstavljala bi ne samo kršenje međunarodnog prava, već bi imala i teške, opasne posledice po jugoistočnu Evropu, pa i druge delove sveta“.\nIstičući da u SAD putuje s namerom da pojasni stavove koje Srbija zastupa u pregovaračkom procesu, Tadić je rekao da pregovori ulaze u završnu fazu, a da je Amerika zemlja koja će imati odlučujuću ulogu. Odgovarajući na pitanje da li će tema razgovora biti i sporne izjave specijalnog izaslanika UN Martija Ahtisarija, Tadić je rekao da to ne bi tebalo da bude deo posete, jer je zvanični Beograd rekao šta misli. On je, međutim, ponovio da Ahtisarijeva rečenica o krivici srpskog naroda ima dalekosežne i opasne komplikacije. Predsednik Srbije je, takođe, rekao da će s predstavnicima SAD razgovarati o unapređenju bilateralne saradnje, ekonomskim i političkim odnosima, kao i o regionalnoj politici.\nPredsednik Srbije će se u Vašingotonu sastati s državnim sekretarom Kondolizom Rajs, potpredsednikom Dikom Čejnijem i ministrom odbrane Ronaldom Ramsfeldom, kao i s predstavnicima Kongresa. Prema Tadićevim rečima, glavna prepreka za ekonomsku pomoć i investicije iz SAD, predstavlja neizručenje Ratka Mladića Haškom tribunalu. Pomoć SAD i saradnja s Beoograda i Vašingtona je veoma važna, jer će to pratiti i druge zemlje i međunarodne institucije, dodao je Tadić. Upitan šta će reći američkim zvaničnicima ako ga budu pitali gde je Ratko Mladić, Tadić je rekao da će odgovoriti da Srbija ima Akcioni plan, a da on, kao predsednik Srbije, nije operativno zadužen za to pitanje. Smatram, ipak, da svako ko je optužen za ratne zločine treba da brani svoju nevinost pred Haškim sudom, ukazao je Boris Tadić.


Edukacija i druženje učenika Ekonomske škole i migranata na Besnoj kobili | Čaršija\nEdukacija i druženje učenika Ekonomske škole i migranata na Besnoj kobili\nJednodnevnim izletom na planini Besna kobila, učenici Ekonomsko-trgovinske škole u Vranju i migranti iz lokalnog Prihvatnog centra, realizovali su poslednju, edukativno-rekreativnu aktivnost u okviru projekta „Nastavak podrške za povećanje i unapređenje kapaciteta za upravljanje migrantskom krizom u Srbiji – MADAD 2”, saopštila je Turistička organizacija grada Vranja.\nU restoranu „Planinska kuća“ na Besnoj kobili, šestoro migranata iz osnovnih škola, kao i grupa đaka iz Ekonomsko-trgovinske škole, sa smera turistički tehničar, međusobno su promovisali zemlju i grad iz koga dolaze.\n„Na zadovoljstvo svih prisutnih, mladi migranti su na engleskom jeziku održali zanimljivu prezentaciju država Iran i Avganistan, kroz istorijske podatke, kulturu, hranu, folklor, običaje i izazvali oduševljenje prisutnih. Veliku pažnju prisutnih mladih migranata izazvala je i prezentacija naših učenika, koji su, takođe na engleskom jeziku, upoznali svoje nove prijatelje sa kulturno-istorijskim podacima, ali i potencijalima Vranja, Vranjske Banje i Besne kobile”, poručuju iz TOV-a.\nNa vrlo slikovit način, prikazani su običaji, muzika i tradicija, u kojoj su migranti uživali.\nNakon prezentacije, za sve ućesnike projekta organizovana je edukativna šetnja „Stazom prirodnog blaga – Besna kobila“ u pratnji Omera Tahirija predstavnika Turističke organizacije Vranje.\n„Prema njihovim izjavama, cilj ovakve aktivnosti je bolja socijalizacija i druženje učenika migranata sa učenicima Ekonomske škole”, kažu iz TOV-a.\nPrihvatni centar Vranje\nTuristicka organizacija Vranje


Kina: Laž da je virus korona pobegao iz laboratorije - 04.01.2021, Sputnik Srbija\nKina: Laž da je virus korona pobegao iz laboratorije\nIzjave zamenika američkog savetnika za nacionalnu bezbednost Metjua Potindžera da je virus korona SARS-CoV-2 pobegao iz laboratorije u Vuhanu predstavljaju... 04.01.2021, Sputnik Srbija\n© AFP 2022 / HECTOR RETAMALPogled na laboratoriju P4 u Institutu za virologiju u kineskom Vuhanu\nIzjave zamenika američkog savetnika za nacionalnu bezbednost Metjua Potindžera da je virus korona SARS-CoV-2 pobegao iz laboratorije u Vuhanu predstavljaju nekvalitetne laži i glasine, izjavila je portparolka kineskog Ministarstva spoljnih poslova Hua Čunjing.\n„Potindžer je visoki zvaničnik i, suprotno očekivanjima, i dalje ponavlja ove nekvalitetne laži i glasine. Zaista se nadam da će američka strana razjasniti da li je ovo Potindžerovo lično mišljenje ili zvanični stav američke administracije“, rekla je Hua na brifingu.\nOna je naglasila da su „takozvanu teoriju o veštačkom poreklu virusa ili bekstvu iz laboratorije“ opovrgli gotovo svi eminentni stručnjaci u ovoj oblasti, uključujući i američke.\n„Ako Sjedinjene Američke Države daju takve izjave, onda tražimo da nam dostave dokaze“, istakla je ona.\nRanije je britanski list „Dejli mejl“ pisao da je Potindžer izjavio da je najverovatnija teorija prema kojoj je uzrok pandemije bekstvo virusa korona iz laboratorije u Kini. Prema njegovim rečima „sve je više dokaza da je laboratorija najverovatniji izvor virusa“.\nRanije je saopšteno da će međunarodna misija koju vodi Svetska zdravstvena organizacija (SZO) otići u kineski Vuhan u prvoj nedelji januara kako bi istražila izvor virusa korona.


Energetska zajednica: Makedonija i BiH pale na implementaciji, Srbija kritična - Balkan Green Energy News\nMoguće je da će Bosna i Hercegovina i Makedonija snositi posledice jer nisu transponovale Treći energetski paket u domaće zakonodavstvo, dok je Srbija pod rizikom zbog brojnih neregularnosti, navedeno je u ovogodišnjem izveštaju Sekretarijata Energetske zajednice o postupanju po smernicama prema obavezama iz ugovora o osnivanju organizacije.\nPrve dve zemlje su „i dalje neuspešne u ovom poduhvatu“ preko godinu i po dana po isteku roka. Ostalih šest ugovornih strana ispunile su uslove koje je zadao Ministarski savet Energetske zajednice, saopštio je sekretarijat u dokumentu, koji pokriva godinu dana zaključno s avgustom. Odluke o rešenju za sporove u tim slučajevima biće donesene 14. oktobra u Sarajevu.\nZamenik direktora sekretarijata Dirk Bušle naveo je da BiH i Makedonija „uporno nastavljaju da krše i druge odredbe iz smernica“ i, po njegovim rečima, to je „krajnje zabrinjavajuće“. Dodao je da u prvom slučaju, uprkos „znatnoj pomoći sekretarijata i međunarodne zajednice“, država u sektoru gasa ne ispunjava čak ni uslove iz Drugog energetskog paketa. „Makedonija je odložila potpuno otvaranje tržišta struje za pet godina do 2020. godine. Bez sumnje, potrošači energije su ti koji će biti žrtve opšte političke blokade u te dve zemlje“, izjavio je.\nPrepreke u statusu Kosova\nSrbija tek treba da ispravi dugoročne propuste u zakonodavstvu vezanom za Energetsku zajednicu, između ostalog nerazdvajanje delatnosti Srbijagasa – proizvođača i distributera gasa, i neučestvovanje u regionalnoj koordinaciji alokacije kapaciteta, navedeno je u dokumentu. Ova zemlja je takođe upozorena da mora da osigura primenu sporazuma koji su potpisali domaći operater sistema prenosa (TSO) – javno preduzeće Elektromreža Srbije (EMS), i njegov kosovski ekvivalent KOSTT – Operator sistema, prenosa i tržišta a.d. Obe strane su više puta odložile ispunjavanje obaveza iz svog dogovora ozvaničenog 2014. godine, istakao je Sekretarijat Energetske zajednice.\n„Stupanje na snagu sporazuma o povezivanju između (evropske mreže TSO-a) Entso-E i kosovskog operatera sistema prenosa, potpisanog u oktobru 2015, bilo je neopravdano uslovljeno time da se snabdevaču iz Srbije na Kosovu izda licenca. Budući da Srbija ne uspeva da registruje kompaniju za snabdevanje, ovaj dugotrajni spor ostaje nerešen“, dodaje se u izveštaju. EMS je podneo zahtev za pridruživanje Kancelariji za koordinisane aukcije u Jugoistočnoj Evropi (SEE CAO), ali sporazum nije postignut, navodi se u dokumentu. Istaknuto je da je pokretanje tržišta električne energije na nivou dan unapred, u februaru, bilo veoma važan događaj.\nU izveštaju je pomenuto da nacionalna kompanija Elektroprivreda Srbije (EPS) nije, kao što je bilo najavljeno, transformisana u akcionarsko društvo.\nJanez Kopač, direktor Sekretarijata Energetske zajednice, izjavio je da je to telo predložilo tri mere protiv Srbije zbog neispunjavanja obaveza, uključujući suspenziju finansiranja iz evropskih fondova. On je za televiziju N1 rekao da vreme ističe i da je moguće da će se ta zemlja suočiti s preprekama na putu ka članstvu u Evropskoj uniji. EMS je ranije pozvan da se uključi u SEE CAO, ali kompanija je odbila, kazao je Kovač i dodao da KOSTT sada blokira učlanjenje, ali ne i ugovor o uslugama.\nSrpski TSO poriče da ima nepravilnosti\nEMS je demantovao informaciju o nepravilnostima uz tvrdnju da su optužbe rezultat „animoziteta“ jednog čoveka prema kompaniji. Ovaj TSO ponavlja da je prihode iz prekograničnih kapaciteta koristio u skladu s propisima i da je zapravo reč o tome da je sekretarijat zauzeo „politički stav“, suprotan zvaničnoj neutralnosti, da su interkonekcije s Makedonijom, Albanijom i Crnom Gorom „između Kosova i navedenih zemalja, a ne između Srbije i tih zemalja“. EMS je saopštio da je uzrok spora oko dogovora koji su postigli KOSTT i Entso-E to što vlasti odvojene pokrajine nemaju nameru da registruju srpsku kompaniju.\nTroškovi i korist od zastoja\nNajveći napredak Srbije u proteklih godinu dana bio je u usklađivanju propisa za energetsku efikasnost, zaštitu životne sredine i energiju iz obnovljivih izvora, rekla je Maja Turković, konsultantkinja za energetiku i predsednica Asocijacije za održivi razvoj (Asor). Ona je za istu regionalnu televizijsku stanicu rekla da je ovo prvi put da se procedura za prekršaje podiže na zvanični nivo, do Ministarskog saveta. Turković je kazala da je od presudnog značaja da se odmere dobitak i troškovi koji će uslediti od odugovlačenja u primeni mera na koje se Srbija obavezala. Nije nemoguće da će ovoj zemlji biti odložena integracija u Evropsku uniju, naglasila je.\nSledeći korak je implementacija\nKovač je naglasio da nakon transponovanja paketa treba da se osigura „efektivna i efikasna implementacija“ u zemljama članicama. Mora da se usvoji mrežni kod i da se primeni na tačkama interkonekcije između zemalja članica Evropske unije i ugovornih strana, rekao je. To će obezbediti jednak tretman i tako ukloniti jednu od najvećih prepreka za panevropsku integraciju energetskog tržišta, objasnio je Kovač.\nU izveštaju je navedeno da Srbija i Crna Gora prednjače u usvajanju smernica o održivosti za energetsku efikasnost, životnu sredinu i obnovljive izvore. Potonja i BiH su već premašile ciljeve za energiju iz obnovljivih izvora za 2020. godinu, dok se Srbija i Albanija drže projektovane putanje ka dostizanju konačnog cilja, saopštio je sekretarijat.\nSve u svemu, implementacija je najslabija u domenu energetske efikasnosti, gde Albanija i Ukrajina tek treba da transponuju direktive o energetskim performansama u zgradarstvu i uslugama u energetici, dok Kosovo kasni samo s prvom od dve stavke, piše u dokumentu.\nTagovi: ASOR, EMS, Energetska zajednica, EPS, Janez Kopač, KOSTT, Maja Turković, SEE CAO\nPočetna » Vesti » Električna energija » Energetska zajednica: Makedonija i BiH pale na implementaciji, Srbija kritična


Ugljanin: Bošnjaci će biti faktor povezivanja balkanskih država - SDA Sandžaka\nPredsjednik SDA Sandžaka i ministar u Vladi Srbije, Dr. Sulejman Ugljanin izjavio je za agenciju Anadolija da će Bošnjaci biti faktor stabilnosti i povezivanja svih balkanskih država.\n"Bošnjaci su jedan civilizovan narod Balkana. Imaju svoje parlamentarne stranka u BiH, Crnoj Gori, Makedoniji, a isto tako i u Srbiji", kazao je Ugljanin i podsjetio na podršku Bošnjaka u Srbiji Stranci demokratske akcije Sandžaka.\n"Bošnjaci su nam svojom podrškom dali pravo i preporuku da podržimo vladu, pod uslovom da nova vlada omogući Bošnjacima da budu zastupljeni i u sudstvu, i u policiji, i u tužilaštvu i u svim državnim institucijama, i to je cijena moga ulaska u vladu", rekao je Ugljanin.\nUgljanin je tokom posjete Podgorici, povodom iftara čiji je domaćin bio ministar u Vladi Crne Gore Rafet Husović, rekao kako su Bošnjaci jedan narod koji predstavljaju lideri na funkcijama u različitim zemljama.\n"Gospodin Husović i ja predstavljamo Bošnjake u Srbiji i Crnoj Gori. Bošnjaci su jedan narod i mi smo večeras demonstracija jednog bošnjačkog jedinstva" istakao je Ugljanin.\nIzrazio je zadovoljstvo zbog činjenice da je zajedničkom prošlosedmičnom iftarskom druženju u Podgorici, pod pokroviteljstvom crnogorskog ministra Husovića, prisustvovao i zamjenik turskog premijera Bešir Atalay, ali i predsjednik Crne Gore Filip Vujanović, te brojne druge visoke zvanice iz regiona.\nMinistar u Vladi Crne Gore Rafet Husović zahvalio se zamjeniku premijera Turske Beširu Atalayu i turskoj vladi koja pruža podršku Crnoj Gori, ali i drugim zemljama u regionu.\n"Mi bi bez pomoći Turske sigurno mnogo teže organizovali ovakve manifestacije, a isto tako i opstali" kazao je Husović.\nHusović je podsjetio da populaciju Crne Gore čini oko 15 posto Bošnjaka, te da prema zvaničnim podacima broj Bošnjaka u Crnoj Gori konstantno raste, kao i njihov broj u u državnim institucijama.\n"To je i bila naša poenta osnivanja stranke, jer ako nas nema tamo u institucijama gdje se donose važne odluke, to nipošto nije dobro. Mi smo puno toga uradili za Crnu Goru i za ovu vlast. Pokušavamo demokratizovati još neke strukture. Pomažemo u tome. U svakom slučaju idemo korak po korak i zadovoljni smo s onim sto kao stranka i kao narod imamo u Crnoj Gori" naglasio je Husović.


Novinari lake žrtve manipulacije\nSa predstavljanje knjige Marčela Foa u Beogradu (foto: Medijacentar Beograd)\nNajveći problem novinara je što ne prepoznaju spin tehnike, zbog čega postaju lake žrtve manipulacije i izvrtanja činjenica, izjavo je italijanski novinar i pisac Marčelo Foa tokom predstavljanja svoje knjige "Gospodari medija", u sredu, u beogradskom Medija centru.\nNaglašavajući da je misija novinara od suštinske važnosti za demokratiju, Foa je predstavljajući knjigu rekao da zakoni protiv "spina" imaju malu šansu da poprave situaciju u medijima, te da je najbolje da novinari nauče da prepoznaju tehnike manipulacije, kako bi je izbegli.\nMarčelo Foa u Beogradu (foto: Medijacenar Beograd)\n"Postoji nešto mnogo bolje, a to je veliki strah koji imaju spin doktori - da novinari konačno shvate kakvim se tehnikama oni služe i da shvate način na koji deluju", kazao je Marčelo Foa.\nPredsednik Nezavisnog udruženja novinara Srbije (NUNS) Slaviša Lekić je rekao da je problem spin doktora i manipulacije raširen i u razvijenim demokratijama u svetu i podsetio je da ljudi prave izbore na osnovu informacija koje imaju i koje im se serviraju.\n"Neću reći da je nešto novo ako kažem da su novinari zloupotrebljeni od političara. I to nije krivica političara, to je naša krivica", rekao je Lekić i dodao da se to teško može ispraviti, ali da se šteta može ublažiti.\nMarčelo Foa tvrdi da mediji što su bliže vlastima, imaju manje čitalaca, nastavio je Lekić. "Kod nas je obrnuto. Najtiražniji mediji u Srbiji su provladini. U takvom nije teško biti spin doktor", rekao je Lekić.\n"Knjiga pokazuje da političari nisu žrtve, kao što se obično prikazuje", istakao je Lekić. "Upoznajete se sa trikovima spin doktora svuda u svetu, prof. Foe vas vodi na put od Vijetnama, sve do Sirije. Čitaćete malo i o Kenediju, Reganu, o Votergejtu, ali naći ćete i primere Kosova i Otpora iz devedesetih", rekao je on.\nGovoreći o fenomenu "spina" i manipulaciji javnošću, Lekić je ocenio da su nedavno hapšenje direktora Kancelarije Vlade Srbije za Kosovo Marka Djurića u Kosovskoj Mitrovici i ubistvo tamošnjeg političara Olivera Ivanovića pružili priliku za "dva velika spina".\nGlavni urednik izdavačke kuće "Clio", koja je izdala knjigu Marčela Foa, Zoran Hamović, kazao je da je knjiga "Gospodari medija" odgovor na "spinovanje i upravljanje u brojim društvenim situacijama, kojima su svi podređeni".\n"Ovo je vreme spinovanja, snažne manipulacije u kojoj oni koji primaju informacije nemaju vremena da donesu odluku o njoj, da li je ispravna ili ne", konstatovao je Hamović i dodao da je Fova knjiga "vodič za sve koji žele da razumeju poruke koje im stižu".


Na promociji će učestvovati Nađa Bobičić, Muharem Bazdulj, Petar Živadinović i Milica Markić.\nOlga Tokarčuk je za ovo delo 2015. dobila svoju drugu nagradu "Nike", najveće priznanje poljskih pisaca. Radnja romana "Knjige Jakovljeve" odvija se u važnom periodu poljske istorije, pred početak podela njenih teritorija između velikih sila. Taj prostor i to vreme, poznati uglavnom iz dela Sjenkeviča, Tokarčuk prikazuje iz drugačije perspektive, otkrivajući drugu stranu istorije, obeležene suživotom različitih kultura, mnogojezičnu sredinu bližu Istanbulu nego Parizu. U feudalnom, hijerarhizovanom svetu u kome je religijski ključ determinisao ljudske sudbine, niotkuda se pojavljuje mladi i beskompromisni čovek koji će promeniti živote velikog broja savremenika koji su ga sledili.\nOlga Tokarčuk (1962, Sulehov, Poljska), spisateljica, esejistkinja, scenaristkinja i pesnikinja, nesumnjivo spada u vodeća imena poljske i svetske književnosti. Psihološkinja po obrazovanju, posle studija na Varšavskom univerzitetu radila je kao psihoterapeutkinja. Njen roman "Beguni" (2008) osvojio je prestižnu poljsku nagradu Nike, nominovan je za nagradu centralne Evrope Angelus, a pre nekoliko dana u Londonu osvojio je najprestižniju svetsku književnu nagradu posle Nobelove (koja ove godine neće biti dodeljena), međunarodnu Buker nagradu (Man Booker International Prize).\nPREMIJERA "Električni orgazam" objavio najduži spot u karijeri\n"Električni orgazam" objavio je danas premijerno na portalu "Blic" novi singl i spot "Istok, zapad, sever, jug", uoči koncerta 23. decembra u Domu omladine Beograda.


LG osvojio nekoliko nagrada za inovativnost na sajmu CES 2020 - Klix.ba\nTehnologija LG osvojio nekoliko nagrada za inovativnost na sajmu CES 2020\nAsocijacija za potrošačku tehnologiju (CTA) prepoznala je LG kao kompaniju zaslužnu za revolucionarne inovacije u tehnologiji i dizajnu. Shodno tome, na predstojećem Međunarodnom sajmu potrošačke elektronike (CES), kompaniji će biti uručeno nekoliko nagrada za inovativnost.\nMeđu ovim nagradama posebno se ističe ona "Najbolje od inovacija" (Best of Innovation) za LG OLED TV tehnologiju, a već osmu godinu u nizu, flagship smart telefoni, LG OLED televizori i kućni aparati osvajaju nagrade na CES-u, što je zvanično priznanje industrije za najinovativnije proizvode.\nCES Best of Innovation: LG OLED TV tehnologija još jednom je osvojila ovu prestižnu nagradu u video display kategoriji, čak treći put u posljednjih pet godina. LG, najprodavaniji svjetski OLED TV brend, kreirao je premium OLED TV kategoriju koja korisnicima omogućava perfektnu crnu, nevjerovatne boje i nenadmašne karakteristike.\nLG Home Entertainment: Među najznačajnijim proizvodima koji su nagrađeni je jedan od prvih NEXTGEN televizora u industriji koji će biti predstavljen na CES 2020. U pitanju je LG OLED TV s inkorporiranim ATSC 3.0 standardom sljedeće generacije. Više detalja o nagrađenim LG proizvodima iz segmenta kućne zabave, uključujući 8K i 4K Ultra HD televizore, audio proizvode, računare i još mnogo toga, bit će predstavljeni na CES 2020 u januaru.\nLG Home Appliances: CES 2020 nagrade "Najbolje od inovacija" bit će dodijeljene velikom broju LG kućnih aparata koje predvodi LG InstaView Door-in-Door frižider s Craft Ice karakteristikom, prvom te vrste u industriji. Dodatne nagrade osvojili su LG Styler sistem za njegu odjeće, LG PuriCare Mini prijenosni prečišćivač vazduha, kao i inovativni proizvodi za pranje veša.\nLG Mobile Phones: Priznanje "Najbolje od inovacija" ponijet će i LG smart telefoni – u prvom redu revolucionarni LG G8XThinQ Dual Screen, koji pruža veću kontrolu ekrana s dva identična OLED displayja koji, jednostavno, rade bolje od jednog. Prestižnu nagradu također dobijaju LG V50ThinQ 5G, smart telefon dizajniran za povezivanje, streaming, pretraživanje, igranje, dijeljenje i korisničko iskustvo bez ograničenja, te LG G8ThinQ sa svojim prefinjenim minimalističkim dizajnom, inovativnim audio doživljajem, novim hardverom i softverom za kameru, biometrijskim sigurnosnim karakteristikama i najsavremenijom kontrolom bez dodira.\nNagrada "Najbolje od inovacija" Međunarodne izložbe potrošačke elektronike naglašava napredak proizvoda s aspekta tehnološkog dizajna i inženjerstva. Nagrade u 28 kategorija se biraju godišnje od strane panelista među kojima su cijenjeni industrijski dizajneri, inženjeri i novinari koju odluku donose na osnovu nekoliko kriterija – korisničko iskustvo, estetika, inovativan dizajn, kvalitet i doprinos kvalitetu života.\nKompletna lista proizvoda kompanije LG koji su osvojili nagrade na CES 2020 bit će predstavljena na konferenciji za medije na CES sajmu 6. januara 2020. godine u Las Vegasu. Posjetioci sajma bit će u prilici da vide najinovativnije tehnologije u raznim oblastima, kao što su 5G, vještačka inteligencija, proširena i virtuelna stvarnost, pametni domovi, pametni gradovi, vozila, digitalno zdravlje i još mnogo toga.\n9h 11min 4\n19h 1min 5\n19h 32min 13\n20h 6min 7


Jugović: Razvoju opštine doprinijela Vlada Republike Srpske | Palelive.com\nPočetna Novosti Aktuelnosti Jugović: Razvoju opštine doprinijela Vlada Republike Srpske\nJugović: Razvoju opštine doprinijela Vlada Republike Srpske\nNačelnik opštine Pale Boško Jugović rekao je danas da je razvoju Pala ogroman doprinos dala Vlada Republike Srpske i da je vraćeno jedinstvo između lokalne i republičke vlasti.\n“To se pokazalo kao jedini ispravni način da opština funkcioniše, tako da je opravdano povjerenje koje su građani uputili meni”, izjavio je Jugović novinarima povodom obilježavanja Dana i krsne slave opštine Pale.\nOn je naglasio da je ove godine urađeno mnogo kapitalnih projekata uz pomoć Vlade i predsjednika Srpske Milorada Dodika, ističući da je nastavljen investicioni ciklus na Jahorini.\n“Privode se kraju radovi na vještačkom osnježavanju, privode se kraju radovi na Romanijskoj ulici uz podršku Vlade Srbije koja je dala milion KM, i ostali projekti koje investira opština. Ne smije se zaboraviti kupovina fabrike `Famos`, što je Vlada Srpske podržala sa milion KM, a opština se kreditno zadužila 1,2 miliona KM, tako da je privatizovana fabrika koja je bila u stečaju”, podsjetio je Jugović.\nOn je dodao da očekuje da bude nastavljen investicioni zamah, tako da “opština Pale krupnim koracima grabi naprijed”.\nJugović je čestitao svim građanima krsnu slavu, koja je ujedno i slava Crkve Uspenja Presvete Bogorodice na Palama.\nČlan Predsjedništva u BiH Mladen Ivanić rekao je da je lijepo doći na Pale jer one simbolišu nastanak Republike Srpske i da je tu domaćin s obzirom na to da je u ratnom periodu držao nastavu na fakultetu na Palama.\n“Čestitam slavu svima sa uvjerenjem da će ubrzani razvoj koji Pale ostvaruju već godinama biti nastavljen, biti sve veći i ljepši”, izjavio je Ivanić, ističući da Pale zaslužuju pažnju.\nPredsjednik Boračke organizacije opštine Pale Mihajlo Parađina naglasio je značaj obilježavanja krsne slave opštine i dodao da ne bi bilo nikakvog smisla ako se ne bi odavala pošta onima koji su dali najvrijednije, a to su životi za odbranu svoga naroda i stvaranje Republike Srpske.\n“Na današnji dan sjećamo se ljudi koji su krajem 20. vijeka u nemilim događajima na prostorima bivše Jugoslavije, odnosno BiH, ušli u odbranu svoga naroda odlučno i platili visoku cijenu”, rekao je Parađina, navodeći da je više od 23.000 pripadnika Vojske Republike Srpske i MUP-a ugradilo svoje živote u temelje Srpske.\nObilježavanje Dana i krsne slave opštine Pale počelo je jutros Svetom liturgijom u Crkvi Uspenja Presvete Bogorodice, litijom ulicama Pala i polaganjem vijenaca na centralni spomenik srpskim borcima poginulim u odbrambeno-otadžbinskom ratu.\nSlavski kolač povodom Dana i krsne slave opštine Pale Velike Gospojine prelomljen je u salonu “Stanišić”.\nObilježavanju Dana opštine i krsne slave Velike Gospojine prisustvovali su i predsjednik Vlade Republike Srpske Željka Cvijanović, ministar finansija Republike Srpske Zoran Tegeltija, šef Kluba poslanika SNSD-a u Predstavničkom domu Parlamentarne skupštine BiH Staša Košarac, gradonačelnik Istočnog Sarajeva Nenad Vuković, te predstavnici boračkih organizacija, grada Istočno Sarajevo, lokalnih zajednica i političkih partija.\nULAGANJEM 80 MILIONA KM VLADA POKAZALA ODNOS PREMA PALAMA\nPremijer Republike Srpske Željka Cvijanović izjavila je danas na Palama da je Vlada u prethodnom periodu iz Razvojnog programa uložila u ovu opštinu 80 miliona KM čime je pokazala dugogodišnju posvećenost ovoj strateški važnoj sredini za Srpsku, a samo ove godine četiri miliona KM investira se u različite projekte, kao što je “Famos”.\n“Tome treba dodati još 2,5 miliona KM koji se investiraju u sve ono što je potrebno za izgradnju borilišta, odnosno infrastrukture za predstojeći Evropski olimpijski festival mladih”, naglasila je Cvijanovićeva na obilježavanju Dana opštine Pale i krsne slave – Velike Gospojine.\nPrema njenim riječima, ove investicije ne pokazuju samo kakav je odnos Vlade Republike Srpske i opštine, već da je Srpska stabilna i da može da se izdvaja ogroman novac za razvoj njenih lokalnih zajednica.\n“Nema razvoja Republike Srpske, ukoliko ne uđemo sa značajnim projektima, ali isto tako nema razvoja opštine, ako nema lokalne vlasti koja zna da iskomunicira svoje potrebe i zna da napravi odgovarajući projekat, te pokaže inicijativu”, rekla je predsjednik Vlade Srpske.\nOna je izrazila zahvalnost za zajednički rad svih u Republici Srpskoj da bi se stvorili bolji uslovi za život njenih građana – povećanjem penzija, plata, agrarnog budžeta, uvođenjem novih socijalnih prava, kao što su podrška za nezaposlene, porodilje i druge stvari.\nPrema njenim riječima, važno je da Vlada Republike Srpske ulaže u infrastrukturu i sve ono što kandiduju opštine.\nCvijanovićeva je čestitala slavu Veliku Gospojinu i poželjela svim građanima Pala da imaju ličnog i porodičnog uspjeha.\n“Važno je da se opština razvija i da imamo dobru saradnju sa lokalnim vlastima, a kao rezultat te saradnje su pojačane investicije u zavisnosti od projekata koji su im prioritetni”, rekla je Cvijanovićeva, te izrazila zahvalnost načelniku opštine Bošku Jugoviću i svima ostalim koji su doprinijeli toj uspješnoj saradnji.\nObilježavanju Dana opštine i krsne slave Velike Gospojine, osim Cvijanovićeve, prisustvovali su i ministar finansija Republike Srpske Zoran Tegeltija, član Predsjedništva iz Republike Srpske Mladen Ivanić, šef Kluba poslanika SNSD-a u Predstavničkom domu Parlamentarne skupštine BiH Staša Košarac, gradonačelnik Istočnog Sarajeva Nenad Vuković, te predstavnici boračkih organizacija, grada Istočno Sarajevo, lokalnih zajednica i političkih partija.\n(www.palelive.com / Srna / foto: Palelive, M.S.)\nPrethodni članakPolicajci spasili dva dječaka\nNaredni članakOtvorena izložba slika koje će biti donirane bolnici\n29/08/2018 9:25 AM\n“Član Predsjedništva u BiH Mladen Ivanić rekao je da je lijepo doći na Pale jer one simbolišu nastanak Republike Srpske…” E, baš zbog toga ih je, g. Ivaniću, vlast kaznila, te sve regionalne, a i državne institucije preselila u I. Sarajevo i tako učinila Pale bezperspektivnim i neatraktivnim za život. U posljednjih 10-tak godina se\nviše desetina porodica preselilo u I. Sarajevo, upravo zbog preseljenja institucija.\nNajveća pomoć Vlade RS-a bi bila da izvrši povrat nekih od institucija u Pale i tako barem donekle zaustavi dalje iseljavanje. Tamo gdje nema institucija, nema ni perspektive…, tako da sva druga ulaganja (u Jahorinu…) ne mogu doprinijeti i nadoknaditi moć koju stanovništvu pružaju institucije.


EU kaže da smo rod rođeni, a Milan Tarot zna datum priključenja | Luftika\nEu poručila Zapadnom Balkanu: Mi smo jedna familija, ali samo što dalje od nasNakon samita Evropske unije i lidera Zapadnog Balkana kao i mnogo puta do sada ništa se značajno nije dogodilo. Zaista, mogle su se čuti samo dobro poznate floskule koje održavaju ‘status quo’ u pristupanju Uniji i omogućavaju liderima ovih zemalja da i dalje uživaju u samovlasti i moći u privatizovanim državama Balkana.\nKoliko zapravo jadno zvuči termin lidera Balkana u kontekstu političkih činovnika koji svoje liderstvo ne iskazuju u predvođenju naroda koje predstavljaju, već u poslušništvu i polaganju računa pre svih odlazećoj nemačkoj kancelarki Angeli Merkel i francuskom predsedniku Emanuelu Makronu čija izlizana liderstva se i u matičnim zemljama nalaze pod ozbiljnim znakom pitanja.\nKorona virus i klimatske promene: Svetski lideri raspravljaju kako da…\nLideri Zapadnog Balkana gotovo da znači vlasnici Zapadnog Balkana. Aleksandar Vučić, Edi Rama, Milo Đukanović i Aljbin Kurti došli su u Sloveniju na ovaj Samit kako bi navodno ubrzali pristupne pregovore za pristupanje EU i svojim građanima omogućili da budu ravnopravni u evropskoj porodici naroda.\nTa mantra u Srbiji, da „Evropa nema alternativu“, stara je više od dvadeset godina i od tada je sama ideja i volja naroda Srbije da konačno bude deo EU enormno opala jer nikakvog konkretnog boljitka u životnom standardu građana nije bilo.\nNe verujem da je prosečnom stanovniku Srbije, koji razmišlja kako pregurati od prvog do prvog u mesecu, uopšte stalo do zajedničke fotografije iz Kranja, koja će ostati kao najvrednija tekovina nedavno završenog sastanka.\nŠta bi bili glavni zaključci?\nEvropski zvaničnici iskazali su bojazan da ukoliko zemlje Zapadnog Balkana ne postanu članice EU, ulogu njihovog vrbovanja preuzeće neke druge sile poput Rusije, Kine ili Turske. Do sada su građani Balkana mnogo godina života izgubili u posmatranju kako se uz lažne osmehe i tapšanje po ramenu predstavnici EU odnose prema svojim zaposlenicima iz našeg regiona.\nDržave u kojima korupcija i sveopšta otimačina prati nivo siromaštva ostaju crna rupa Evrope i oaza za kriminalne organizacije i narko dilere. Dok podržavaju beskrajni proces reformi, pristupanja i usaglašavanja za zakonodavstvom EU, Angela Merkel i Makron istovremeno odbijaju da daju konkretne datume do koji se pregovori moraju završiti, odnosno datume kada će zemlje poput Srbije biti konačno primljene u takozvanu evropsku porodicu naroda.\nTim povodom nemačka kancelarka izjavila je da se takav datum ne može odrediti.\n– Ne verujem, zaista, u određivanje datuma. Verujem u ispunjavanje obećanja. Jednom kada uslovi budu ispunjeni priključenje može da se dogodi – kazala je Angela Merkel nakon održanog samita na Brdu kod Kranja.\nU procesu pristupanja Srbije niko od visokih zvaničnika iz Evrope nije spomenuo problem korupcije, pranja novca, neefikasnog pravosuđa i indicija na kooperaciju vlasti i organizovanog kriminala, već se sva pažnja pridaje i svodi na problem između Beograda i Prištine.\n– Proces proširenja zahteva da se razlike ostave po strani – imao je poruku za Beograd i Prištinu Visoki predstavnik EU za spoljnu politiku i bezbednost Žozep Borel.\nPredsednica Evropske komisije Ursula fon der Lajen takođe ništa konkretno nije izjavila osim opštih mesta koja u praksi ne znače apsolutno ništa. Njena poruka je da se Zapadni Balkan mora naći u EU.\n– Želimo ih u EU, mi smo evropska porodica – rekla je novinarima Ursula fon der Lajen po dolasku na samit.\nDok Merkel nije želela da govori o datumima i rokovima, neki drugi političari propagiraju ovu ideju. Premijer Slovenije Janez Janša, čija policija prebija svoje građane u sred Ljubljane, rekao je da njegov predlog za određivanje jasnih rokova, u kojima mora doći do dogovora između Beograda i Prištine, nije prihvaćen od strane vodećih ličnosti EU.\nOno što je po svemu sudeći bitno za EU je da samoproklamovani lideri Zapadnog Balkana bezuslovno ističu zahvalnost Uniji za ekonomsku pomoć.\n– EU je uverljivo najbliži partner regiona, njegov glavni investitor i vodeći donator. Do sada nezabeleženi razmer i raspon te podrške mora da bude potpuno prepoznat i prenet od strane partnera u njihovim javnim debatama i komunikaciji – navodi se u tekstu deklaracije iz Kranja.\nDok „EU potpuno podržava potvrđenu posvećenost partnera sa Zapadnog Balkana inkluzivnoj regionalnoj saradnji i jačanju dobrosusedskih odnosa“, ti isti partneri po ko zna koji put „naglašavaju svoju posvećenost evropskim vrednostima i principima“.\n– EU pozdravlja činjenicu da su partneri sa Zapadnog Balkana ponovo istakli posvećenost primatu demokratije, osnovnim pravima i vrednostima i vladavini prava, kao i stalnim naporima u borbi protiv korupcije i organizovanog kriminala – navodi se između ostalog i dodaje da su „osnaženo civilno društvo i nezavisni i pluralistički mediji ključne komponente bilo kojeg demokratskog sistema“.\nTekst deklaracije takođe nije mogao da prođe bez pominjanja borbe protiv aktuelne pandemije, odnosno pomoći EU upućene Zapadnom Balkanu u iznosu od 3,3 milijarde evra za zdravstvenu i socio-ekonomsku podršku regionu.\nNa kraju deklaracije najviše pažnje se posvetilo Zelenoj agendi koji se nalazi u sklopu Zelenog plana EU.\n– Zelena agenda je ključni pokretač tranzicije ka modernim, ugljeničko neutralnim ekonomijama koje su otporne na klimatske promene i efikasno iskorišćavaju resurse za otključavanje potencijala cirkularne ekonomije, borbu protiv zagađenja i bolje upravljanje otpadom – navodi se u poslednjim odeljcima deklaracije.\nZaključuje se da region Zapadnog Balkana igra važnu ulogu u ekološkim izazovima i da će uspešno sprovođenje Zelene agende zahtevati snažnu posvećenost od strane regiona.\n– Jako je važno da se napori fokusiraju na pravovremenu i efikasnu tranziciju od uglja kroz upotrebu goriva iz obnovljivih izvora ili goriva sa smanjenim emisijama ugljenika. Trebalo bi dati prioritet energetskoj sigurnosti, uključujući diverzifikaciju izvora i puteva. EU će nastaviti da daje podršku regionu za sprovođenje Zelene agende – stoji u tesktu usvojene deklaracije.\nVoleo bih da grešim pri zaključku kako nas EU uverava da zaista živimo u demokratskom sistemu, gde narod odlučuje na slobodnim izborima o svojim predstavnicima, da nam je Kosovo glavni problem države i društva, da uživamo u protoku objektivnih informacija i da je istina jedino merilo.\nVučić, Rama, Đukanović, Kurti, Zaev i ostale političke figure imaju nedvosmislenu podršku da na svom terenu mogu da rade šta god požele ukoliko se zalažu za ukaljane i obesmišljene ideale evropskih vrednosti koje više ne vrede ni u zemljama članicama.\nSastanak se sveo na prazne poruke, obavezno okupljanje i još jedan ’dan na poslu’ za sve učesnike. Stanje na terenu govori da je politička i ekonomska situacija izrazito nestabilna dok skapavamo u živom blatu pristupnih pregovora i nekakvih mnogobrojnih „posvećenosti“.\nPravično bi bilo da ove Ursule, Boreli i ostali komesari, visoki ili niski predstavnici EU, predsednici komisija i saveta, da svi oni dobiju svoju priliku da lično iskuse tu posvećenost lidera Zapadnog Balkana demokratskim principima. Da učestvuju na izborima gde Vranjanci glasaju za Mađare, gde nabildovani ćelavci prave paralelne spiskove i glume izborne posmatrače, da učestvuju u parlamentarnim diskusijama sa Martinovićem, Langurom, Rističevićem i Lavom Pajkićem i onda se pogledaju u ogledalo pre nego što sledeći put izađu pred medije i izjave ovoliku gomilu besmislica.\nDovoljno sam star da se sećam ranih dvehiljaditih godina kada se prognoziralo da će Srbija postati punopravni član EU do 2007. godine. Tada se to činilo kao vrlo dalek, ali podnošljiv napor jer je entuzijazam po ovom pitanju bio neupitan. Procene pristupanja i šarena obećanja odlagana su u nedogled zajedno sa pojavom novih uslova za pregovore, da bi 2021. godine jasno čuli da više o datumima ne vredi ni govoriti.\nPoruka EU je živite, trudite se i uživajte – u reformama i nedovršenim tranzicijama, u ucenama uoči glasanja i poštenim izborima, u ekonomskom blagostanju, čistom vazduhu i rekama, u zdravoj hrani i ekološkim standardima, u fasadnoj demokratiji i slobodnim medijima, lažima i pljačkama budžeta, sećajte se sa setom iščezle korupcije i organizovanog kriminala, ali nemojte zaboraviti da ste deo naše porodice, naše familije, da ste naši, a ne ruski, kineski ili turski zahvalni robovi.\noznakedemokratija u srbiji eu eu samit zapadni balkan kranj slovenija lideri zapadnog balkana pregovori sa eu


Proroković: Prisustvujemo "početku poslednjih dana" SNS-a.. | Web-Tribune.com\nHome / TEMA DANA / Proroković: Prisustvujemo „početku poslednjih dana“ SNS-a..\nProroković: Prisustvujemo „početku poslednjih dana“ SNS-a..\n9. aprila 2015.\tTEMA DANA 8 Comments\nGde god pogledate, stanje je slično. Dok ministar zadužen za infrastrukturu pričao bajke o izgradnji saobraćajnih koridora, pa kad joj nije dovoljno da gradi po Srbiji, onda novi sporazum potpisuje sa Albancima da će auto-strade „spuštati“ i ka jadranskoj obali, putevi po zapadnoj i centralnoj Srbiji su u stanju otprilike kao u vreme dahija. Šta li je tek na jugu i istoku zemlje? Zimus je elektroenergetska mreža u istočnoj Srbiji „pukla“, iako je bilo godina i sa jačim zimama i većim mrazevima. O rastu nezaposlenosti i nastavku ekonomske devastacije na polovini teritorije zemlje, što uzrokuje populaciono pražnjenje i ostavlja nove probleme za budućnost, više ne treba ni trošiti reči.\nBranko Pavlović navodi: „Treba podsetiti javnost da je politika koju vodi Vučić trenutno u sukobu sa: Akademijom arhitekata Srbije povodom Beograda na vodi, Akademijom inženjera i tehničara povodom prodaje „Telekoma“, dva većinska reprezentativna sindikata prosvete povodom smanjenja plata i degradacije prosvetne delatnosti, predstavnika oba udruženja novinara, povodom cenzura i autocenzura u medijima, na sajtu Društva sudija Srbije možete pročitati dokument koji sadrži 110 primedbi i sugestija na Akcioni plan RS u oblasti pravosuđa (reč je samo o najvažnijim pitanjima), Lekarska komora preko svog direktora (istina u ostavci, kako drugačije da se pokaže da se istrajava na principijelan način) kontinuirano ukazuje na sistemske probleme u zdravstvu i strukturirano nudi rešenja, a prethodno su advokati rekli šta misle.“\nI neće ga ni biti, sve dok se ljudi koji znaju ne uključe u posao. A ljudi koji znaju beže od angažovanja u ovoj i ovakvoj vlasti. To je primetio i predsednik Vlade, pa se u autorskom tekstu „Blicu“ žali kako nema podršku elite. Feđa Dimović je odgovorio na ovakvu prozivku, objasnivši da „premijer očigledno ne razume položaj elite u jednom društvu. Glavni njen cilj je da utiče na donošenje odluka koje imaju odlučujući značaj za sudbinu jedne nacije, ili čak samo donošenje tih odluka kroz direktno učešće u vođenju države. U zemlji u kojoj jedan čovek nastoji da kontroliše sve segmente društveno-političkog života i donosi sve odluke, teško da može biti prostora za jačanje elite.\nDrugim rečima, Vučić nema prava da se ljuti, jer je svojom težnjom da uspostavi diktaturu zapravo poništio postojanje elite“. Onaj deo srpskih intelektualaca, koji se, uz sve manjkavosti takve kategorizacije, može svrstati u „patriotski blok“ ili „suvereniste“, posle vratolomija oko Briselskog sporazuma i suštinskog nastavljanja Tadićeve politike „Evropa nema alternativu“ ne samo da neće podržati Vučića, već mu se i sve oštrije suprotstavlja. Period u kojem je trebalo da se neke stvari iskristališu, a obećanja poput onih kako ćemo i pored puta u EU štiti svoje interese ili kako će se konstituisanjem ZSO i donošenjem ustavnog zakona neutralisati efekti Briselskog sporazuma ispune, već je uveliko prošao. Ništa od obećanog nije ispunjeno i čak su i najuporniji iz ovog kruga, koji su čekali da Vučić „nešto preduzme“, prestali da pokazuju razumevanje za poteze vlasti.\nNa drugom kraju, što se, opet uz ograde koje se tiču manjkavosti kategorizacije tiče, našeg „evrounijatskog dela“ elite tiče, posle početne neverice i čak otvorene podrške Vučiću za neke njegove poteze koji su nas „približili“ Briselu, ušlo se u fazu vidnog distanciranja od ove vlade. Najčešće zamerke se tiču problema cenzure i nestručnosti rukovodećih kadrova, ali je suštinska zabrinutost među ovim ljudima, što će na kraju, politika aktuelne vlade dovesti do potpunog sloma evrointegracija Srbije. Neselektivnim prihvatanjem svega i svačega što dolazi iz Brisela, otvorena su vrata za razne lovce u mutnom (a kojih je u Briselu onoliko), koji Srbiji ispostavljaju sve drskije ultimatume.\nKao ilustracija može se navesti primer teranja u stečaj niške „MIN Lokomotive“, a da bi taj posao u Srbiji i Makedoniji preuzele hrvatske firme. Ovakvih slučajeva je puno i kada jednom pukne breša, pa se iz džaka počnu valjati slični primeri, procenat evroskeptika će naglo skočiti. Možda će se približiti procentu onih koji su protiv ulaska Srbije u NATO. Za „evrounijate“ to je ozbiljan problem i, kako ističu, svakako bi voleli da se vodi dugoročno održiva, stabilnija politika koja donosi dugoročne rezultate. Vođenje politike kakva je danas, može kompromitovati ideju evrointegracija.\nPrevious Ukrajina šalje pola miliona vojnika na Donbas, pod direktnim američkim rukovodstvom!\nNext Srbi prvi put u istoriji marširaju na vojnoj paradi u Moskvi!


Zajedno za Srbiju: Vučić je okupator Srbije - Jutarnji GLASnik\nPredsedbnik Srbije Aleksandar Vučić vrši pritisak na sudove, zloupotrebljavaja tužilastvo, policiju, BIA i celokupan represivni aparat izvršne vlasti da bi uništili svakoga ko drugačije misli, navodi se u sopštenju Zajedno za Srbiju (ZZS).\n„Srbija je zarobljena država. Organizator grupe koja je okupirala javni život u Srbiji je Aleksandar Vučić,“ navodi se na početku saopštenja.\nVučić svakodnevno gazi građanska i politička prava i slobode, koji predstavljaju temelje civilizovanog života i garantuju se Ustavom Srbije i međunarodnim ugovorima.\nZajedno za Srbiju podržava zajedničko organizovanje svih političkih snaga i građana koji su spremni da se bore za to da u Srbiji o javnom životu istinski odlučiju milioni ljudi, a ne jedan čovek, stoji u sopštenju.\n„Gomila lažnih i besmislenih optužbi, koje je Vučić izneo na račun Dušana Petrovića, predsednika Politickog saveta ZZS, slika su i prilika ovakvog kabadahijskog ponašanja,“ navodi se u saopštenju.\nTagged ALEKSANDAR VUČIĆ, ZAJEDNO ZA SRBIJU


18. Jul 2000 17:23 (GMT+01:00)\nOtpor o akcijama na teritoriji cele Srbije\nMost za nekoliko sekundi\nOtporovci svoje akcije usmeravaju ka selima, zato što je opozicija tamo izgubila na prošlim izborima\nBEOGRAD - Narodni pokret Otpor organizuje tokom ove nedelje akcije na čitavoj teritoriji Srbije - Kruševcu, Novom Sadu, Inđiji i Valjevu.\nNa reci Rasini kod Kruševca za sredu u 9 časova zakazana je akcija "Obnova obnovljenih objekata" kojom prilikom će nekoliko desetina aktivistkinja ovog pokreta izvesti gimnastičku figuru most.\n-Pokazaćemo da se most može napraviti i za nekoliko sekundi - rekao je za "Glas" povodom ovog performansa Srđan Milivojević, aktivista Otpora iz Kruševca.\nKazne zbog grafita\nU bečejskom opštinskom sudu održan je glavni pretres u okviru istražnog postupka protiv aktivista Otpora Borisa Negelija, Strahinje Ivoševića i Danijela Baukova zato što su u ovom gradu ispisivali grafite u vezi sa ovim pokretom. Negeli je kažnjen sa 5.000 a Ivošević i Baukov sa po 3.000 dinara. Pre godinu i po dana, međutim, četvoro Beograđana je zbog iscrtavanja pesnice osuđeno na deset dana zatvora.\nMilivojević je naglasio da su otporovci svoje aktivnosti usmerili ka selima, zato što je na prošlim izborima opozicija upravo tamo gubila. On je naveo i da je ovaj pokret regrutovao mnogo mladih ljudi po selima Mala Kruševica, Jablanica i Bele Vode.\nOmladinski kulturni klub iz Inđije i Otpor danas u Inđiji organizuju humanitarnu akciju čiji će prilog biti namenjen lečenju dvanaestogodišnjeg Damira Jovanovića obolelog od leukemije. Tokom dana otporovci će izvesti više performansa, sportskih aktivnosti, a za veče je predviđen rok koncert "Dece loših muzičara", "Ateist repa", Dragoljuba Đuričića i lokalnog benda "T.K.S.".


Crnogorska vlada i Američka ambasada u Podgorici su se zvanično oglasili dan i po nakon izjave američkog predsjednika Donalda Trampa - da su "Crnogorci snažan i agresivan narod te da mogu započeti Treći svjetski rat". U saopštenjima se ni jednom riječju nisu bavili spornom izjavom već su naglasili prijateljske i savezničke odnose Crne Gore i SAD.\nTramp o NATO i Crnoj Gori\nIako je crnogorska Vlada navela da se njeno saopštenje izdato u srijedu odnosi na jučerašnju izjavu predsjednika SAD Donalda Trampa u intervjuu FOX televiziji, u tekstu se ni jednom riječju ne spominje Tramp niti sporna izjava, već se navode zasluge Crne Gore za mir i stabilnost u svijetu, te potcrtava snažno i trajno savezništvo sa SAD. U saopštenju Vlade Crne Gore se uvažava interesovanje brojnih domaćih i inostranih medija da se odredi u vezi sa izjavom Donalda Trampa, te stav Vlade glasi:\n"Da je Crna Gora ponosna na svoju istoriju i tradiciju, da doprinosi miru i stabilnosti širom svijeta, zajedno sa američkim vojnicima u Avganistanu; da je Crna Gora sposobna da odbrani sopstvene nacionalne interese; da nije bitna veličina države već u kojoj mjeri se baštine vrijednosti slobode, solidarnosti i demokratije", te se zaključuje "da je prijateljstvo Crne Gore i SAD snažno i trajno".\nTramp: Oni su veoma agresivni ljudi, možda će postati agresivni i čestitam - u Trećem svjetskom ratu smo!\nOdgovarajući na direktno pitanje novinara FOX-a zašto bi njegov sin išao da brani Crnu Goru, Tramp je 18. jula kazao "Crna Gora je mala država sa veoma snažnim ljudima. Oni su veoma agresivni ljudi, možda će postati agresivni i čestitam - u Trećem svjetskom ratu smo!"\nNa konkretan upit Radija Slobodna Evropa da prokomentarišu izjavu Donalda Trampa, iz Američke ambasade u Podgorici je proslijeđeno saopštenje u kome se, kao i u saopštenju Vlade Crne Gore, ne pominje sporna Trampova izjava, ali ističe: da Sjedinjene Države smatraju Crnu Goru saveznikom, pozdravlja nedavna najava Crne Gore da podrži NATO u Iraku i Letoniji i podsjeća da je na posljednjem samitu NATO-a u Briselu predsjednik Tramp ponovio čvrstu američku posvećenost kolektivnoj odbrani NATO-a.\nKomentarišući Trampovu izjavu, nekadašnji šef crnogorske diplomatije Branko Lukovac za Radio Slobodna Evropa kaže da bi crnogorska Vlada ili Ministarstvo vanjskih poslova trebalo da reaguju na izrečene kvalifikacije o agresivnosti crnogorskog naroda i mogućnosti izazivanja Trećeg svjetskog rata.\n"Mislim da se na tu izjavu treba reagovati jer se govori o agresivnosti naroda u Crnoj Gori što apsolutno ne stoji. Ako se iznosi takva kvalifikacija našeg naroda, pored toga što je snažan a isto tako agresivan i da može dovesti do Trećeg svjetskog rata, mislim da je to potpuno netačno i uvredljivo i na to treba reagovati", smatra Branko Lukovac.\nTrampova izjava je na posljednjoj sjednici Skupštine Crne Gore nakratko bila tema rasprave između premijera Duška Markovića i jednog od lidera opozicionog Demokratskog fronta Andrije Mandića. Mandić, kome je ruska spoljna politika bliža od američke, složio se sa kvalifikacijama Trampa:\n"Predsjednik Tramp je saopštio, pominjući Crnu Goru u kontekstu 'zašto bi mi slali našu djecu da ginu u Crnoj Gori'. U ovom trenutku, posebno poslije izjave predsjednika Amerike Trampa da ovdje može izbiti rat, Crna Gora liči na Titanik čiji se pramac već sudario sa santom leda", prkomentarisao je Mandić.\nPremijer Marković je Trampovu izjavu shvatio na drugi način:\n"Vi to tumačite na svoj način, kao i njegov odgovor na pitanje nekog od novinara kada je rekao da je crnogorski narod hrabar i da on ne želi da građani Amerike ginu za druge članice NATO. Nije to on rekao samo sada, nego je to rekao i na samitu NATO javno. Ne u kontekstu opravdanosti postojanja NATO-a, nego je rekao u kontekstu finansiranja NATO-a", konstatovao je premijer.\nKritike Trumpa zbog Crne Gore\nZa razliku od domaćih zvaničnika koji nisu direktno komentarisali Trampovu izjavu o Crnoj Gori, sa međunarodne scene su uslijedile oštre kritike u kojima se postavlja pitanje da li Tramp dovodi u pitanje američku posvećenost kolektivnoj bezbjednosti i ključnu mjeru NATO alijanse, koja predviđa da države članice napad na jednu od njih tretiraju kao napad na sve. Između ostalih su reagovali republikanac Džon Mekejn i bivši komandant NATO snaga Vesli Klark, koji su ocijenili da Tramp koristi ruske tačke gledišta o Crnoj Gori.\nKomentarišući negativne reakcije iz svijeta na Trampovu izjavu o Crnoj Gori, Branko Lukovac kaže da su oštre kritike naročito pojačane nakon ključnog sastanka Trampa sa ruskim predsjednikom Vladimirom Putinom u Helsinkiju.\n"Sve izjave koje su došle nakon sastanka u vrhu u Helsinkiju odraz su iznenađenja i nezadovoljstva onim što smatraju da je veliki propust u stavu i reagovanju američkog predsjednika", ocijenio je Lukovac.


IZETBEGOVIĆ I JOHNSON: VELIKA BRITANIJA PODRŽAVA OPREDJELJENJE BIH ZA ČLANSTVO U EU I NATO — Bosnjaci.Net\nIZETBEGOVIĆ I JOHNSON: VELIKA BRITANIJA PODRŽAVA OPREDJELJENJE BIH ZA ČLANSTVO U EU I NATO\nObjavljeno: 06. April 2017. 14:04:45\nČlan Predsjedništva BiH Bakir Izetbegović primio je danas minstra vanjskih poslova Velike Britanije Borisa Johnsona i tom prilikom izrazio zahvalnost Velikoj Britaniji na dosadašnjoj podršci BiH, posebno u procesu euro-atlantskih integracija.\nIzetbegović je istakao uvjerenje da će Velika Britanija nastaviti podržavati reformske procese u BiH te naglasio da je BiH, u kontekstu njenog reformskog puta i dobijanja kandidatskog statusa, opredjeljena za nastavak provođenja mjera iz Reformske agende.\nNaglasio je važnost britansko-njemačke inicijative te kazao da je pored važnosti reformskih procesa za BiH, za našu zemlju od ključnog značaja integracija čitavog Zapadnog Balkana, kako za političku i ekonomsku stabilnost, tako i za sigurnost čitave Evrope.\nOsuđujući teroristički napad koji se desio u neposrednoj blizini britanskog Parlamenta u Londonu, Izetbegović je naglasio opredjeljenost BiH za borbu protiv terorizma i saradnju na tom planu sa Velikom Britanijom.\nMinistar Johnson je istakao da iako Velika Britanija napušta Evropsku uniju neće napustiti Evropu te da će BiH i ubuduće biti na listi prioriteta vanjske politike.\nNaglasio je da njegova država podržava opredjeljenje BiH za članstvo u Evropskoj uniji i NATO-u. I\nskazao je spremnost na pružanje podrške BiH u ekonomskom i političkom sergmentu, posebno u implementaciju Reformske agende i strateškog dokumenta “Pregled odbrane“ koji je usvojilo Predsjedništvo BiH.\nIzrazio je očekivanje da će održavanje 2. Trgovinskog i investicijskog foruma u septembru ove godine u Londonu te Samit zapadnog Balkana, u sklopu Berlinskog procesa, 2018. godine, doprinijeti daljem ekonomskom razvoju naše zemlje i značajnijem investiranju u BiH.\nSastanku su prisustvovali i Diana Čekić, savjetnica predsjedavajućeg Predsjedništva BiH Mladena Ivanića, i Dejan Vanjek, savjetnik hrvatskog člana Predsjedništva BiH Dragana Čovića, saopšteno je iz Predsjedništva BiH.


Sastanak Kriznog štaba za otklanjanje nastalih i sprečavanje mogućih štetnih posledica zarazne bolesti COVID-19 po privredu | Predsednik Republike Srbije\n14.03.2020. - 13:01\nSastanak Kriznog štaba za otklanjanje nastalih i sprečavanje mogućih štetnih posledica zarazne bolesti COVID-19 po privredu\nPredsednik Republike Srbije Aleksandar Vučić održao je danas sastanak Kriznog štaba za otklanjanje nastalih i sprečavanje mogućih štetnih posledica zarazne bolesti COVID-19 po privredu, koji predvodi, a čine ga i ministar finansija Siniša Mali i predsednik Privredne komore Srbije Marko Čadež.\n"Očekuje nas mnogo teže vreme, jer je takvo iskustvo zemalja u koje je virus stigao ranije. U danima pred nama očekujemo veliki rast broja obolelih. Naš cilj je da to smanjimo koliko god možemo", rekao je predsednik Vučić posle sastanka Kriznog štaba za otklanjanje nastalih i sprečavanje mogućih štetnih posledica zarazne bolesti Kovid-19 po privredu.\nPredsednik Vučić je naveo da Srbiju očekuje teže vreme, kada je reč o situaciji sa korona virusom, ali i istakao da je u poslednjih 24 sata država napravila veliki posao u cilju obezbeđivanja pune kontrole i nadzora nad obezbeđivanjem osnovnih životnih namirnica.\n„Želimo da obezbedimo da život pobedi u Srbiji. Ljudi ne treba da brinu za osnovne životne namirnice, imamo dovoljno pšenice, dovoljno brašna. Nikakvih problema nema ni sa drugim osnovnim životnim namirnicama, uljem, šećerom“, rekao je predsednik Vučić i najavio da će odlukama Vlade biti sprečen izvoz osnovnih životnih namirnica u periodu od najmanje 30 dana. On je dodao da, od danas, ni oni koji proizvode dezinfekciona sredstva neće moći da ih izvoze.\nPredsednik Vučić je izjavio da će država tražiti od komercijalnih banaka razumevanje u naplati kredita i zatražiti moratorijum, odnosno odlaganje naplate kredita na 90 dana, kao i da će država davati kredite iz Fonda za razvoj sa kamatnom stopom od jedan posto.\n"Mi smo spremni da štitimo kurs, da štitimo punu stabilnost u nemogućim uslovima. Imamo 30,5 tona zlata. Ono što je važno, 9 tona zlata držimo u Bernu, u Švajcarkoj, da bismo u svakom trenutku to mogli da naplatimo, da bismo u svakom trenutku mogli da imamo efektivni novac", objasnio je predsednik Vučić i poručio građanima da ne treba da budu uplašeni i da su naša monetarna i naša fiskalna stabilnost neupitni.\nPredsednik Vučić istakao je da ne isključuje mogućnost uvođenja vanrednog stanja, ali da za to sada nema potrebe.\n„Vanredno stanje se uvodi ukoliko ministar odbrane pošalje vrhovnom komandatu, predsedniku države, pismo da je ugrožena bezbednost države. Zatim ga šaljemo u Skupštinu, ali, pošto je zabranjeno okupljanje više od 100 ljudi, moguće je da predsednik Srbije, predsednik Skupštine i Vlade, zajedničkim, trostrukim potpisom uvedu vanredno stanje. Vanredno stanje podrazumeva najteže moguće mere i zahteva potpunu izolaciju“, objasnio je predsednik Vučić . On je dodao da je ovo najteži izazov za nas u poslednjih nekoliko decenija, ne zbog snage virusa, već zbog pandemije, zato što je virus zahvatio mnoge zemlje i što smo ostavljeni sami sebi.\n„Juče je bio najgori dan za ceo svet što se tiče stanja berzi i za očekivati je da se to nastavi. Ogroman je broj mrtvih u Evropi i pored mera koje su preduzete. Naša srca su uz prijateljski, bratski narod u Italiji“, poručio je predsednik Vučić. On je istakao da posle 10 ili 12 dana kreće eksponencijalni rast broja obolelih, a pre svega starih.\n„Moja ljubav i pažnja u ovom trenutku usmerena je na najstarije i molim vas da ne izlazite, neka sve što treba donesu mlađi. Naći ćemo način kako da vam dopremimo hranu. Molim vas samo za ovu vrstu discipline. Ovo za nas predstavlja najveći mogući izazov, i za našu ekomoniju i za sve, ali pre svega za živote ljudi", rekao je predsednik Vučić i apelovao na solidarnost i ujedinjenje.\nBeograd, 14. mart 2020. godine


Jokanović: Ne kopiram Gvardiolu, to je nemoguće - SPORTSKI ŽURNAL\nJokanović: Ne kopiram Gvardiolu, to je nemoguće\n14 septembar, 2018 0\nJokanović je prvi srpski stručnjak ikada u Premijer ligi, a pre Fulama uspeo i sa Votfordom da izbori promociju u najaču ligu Engleske, ali tada nije uspeo da se dogovori oko nastavka saradnje\nMenadžer Fulama Slaviša Jokanović negirao je komentare fudbalske javnosti u Engleskoj da kopira stil igre kolege iz Mančester Sitija Pepa Gvardiole.\n- Ne koristim njegov stil, već svoj. Ne možemo da se upoređujemo, on je jedan od najuspešnijih menadžera. Dokazao je da je moguće i u Premijer ligi moguće igrati njegov sistem, napravio je važan iskorak - rekao je Jokanović na konferenciji za medije pred meč sa Sitijem.\nOn je dodao da nije lako igrati na tom nivou koji je Gvardiola pokazao sa „građanima“.\n- Pokušavamo da nađemo naš put i prilagodimo se igri sa kojom možemo da dolazimo do pobeda - kazao je srpski stručnjak, dodavši da ima još mnogo toga da nauči na najvišem nivou.\nJokanović je prvi srpski stručnjak ikada u Premijer ligi, a pre Fulama uspeo i sa Votfordom da izbori promociju u najaču ligu Engleske, ali tada nije uspeo da se dogovori oko nastavka saradnje.\nSa uspehom je vodio i Makabi iz Tel Aviv, sa kojim je ušao u Ligu šampiona, dok je sa Partizanom osvojio duplu krunu u Srbiji.\nUtakmica 5. kola Premijer lige Mančester Siti – Fulam igra se sutra od 16 sati na Etihadu.


Građevinski dio Livnice čelika Tuzla vrijedan oko 18 miliona KM\nNaslovnica NAJNOVIJE Građevinski dio Livnice čelika Tuzla vrijedan oko 18 miliona KM\nTuzla – Otvaranjem stečajnog postupka u Livnici čelika Tuzla izvršen je popis, procjena imovine i evidentirana potraživanja. Na sjednici povjerilaca utvrđena je lista potraživanja i ona iznose oko 15 miliona maraka, s tim da je kasnije pristiglo još potraživanja koja će biti razmotrena u narednom periodu. Još se ne zna kako će biti riješena, piše RTVTK.\nRadnici strahuju da će ostati uskraćeni za svoja prava, a i stečajni upravnik Livnice Čelika Tuzla Hajrudin Kunalić je potvrdio da je problem to što su radnici zapravo prijavljeni na drugu fiktivnu firmu „Bosnia Valves“ . Ova firma nema svoju imovinu i koristila je imovinu Livnice, tako da formalno –pravno radnici nemaju pravo na potraživanja.\nUlaskom u posjed imovine nakon otvaranja stečajnog postupka procijenjeno je da je vrijednost građevionskog dijela Livnice Čelika Tuzla oko 18 miliona maraka. Još se čeka rezultat procjene vrijednosti opreme.\nLivnica Čelika Tuzla je devastirana, elektroinstalacije zastarjele i građevinski objekti prokišnjavaju tako da je za stavljanje u funkciju potrebno uložiti između pola miliona i milion maraka. Ipak, ima zainteresovanih kupaca za dijelove opreme. Na narednoj sjednici povjerilaca biće definisano koje dijelove pokretne i nepokretne imovine Livnice će moći da prodaju, a da ne naruše tehnološku cjelinu, kako bi proizvodni dio sačuvali za potencijalnog kupca koji bi pokrenuo proizvodnju.\nUkoliko bi proizvodnja bila pokrenuta u Livnici Čelika Tuzla bi se moglo angažovati oko 60 radnika. Sjednica povjerilaca je zakazana za 29. januar.


NSPM: Rejting SNS-a pao na 43,4 odsto | N1 Srbija\nNSPM: Rejting SNS-a pao na 43,4 odsto\n16.03.2019. |12.22 >12.28 |\nMiting SNS-a u Novom Sadu\nAko bi sledeće nedelje bili raspisani vanredni parlamentarni izbori, za Srpsku naprednu stranku i partije koje bi s njom bile na listi glasalo bi 43,4 odsto birača, pokazalo je poslednje istraživanje časopisa Nova srpska politička misao (NSPM).\nDa će glasati za opoziciju, ali ne zna za koga, izjasnilo se 17,9 odsto birača, njih 13,2 je reklo da će glas dati Savezu za Srbiju, 8,7 odsto je za koaliciju koju predvodi Socijalistička partija Srbije, a 4,4 odsto bi glasalo za Pokret slobodnih građana.\nPrema istraživanju objavljenom u nedeljniku Vreme, ostale partije bi ostale ispod cenzusa - Srpski patriotski pokret Aleksandra Šapića bi dobio 2,9 odsto, Srpska radikalna stranka 2,7 odsto, Socijaldemokratska stranka 2,1 odsto i Demokratska stranka Srbije 1,7 odsto.\nSve ostale partije zajedno imale bi 3,1 odsto glasova.\nNa pitanje da li bi opozicija trebalo da bojkotuje naredne izbore ukoliko se ne poprave medijski uslovi, postavljeno samo ispitanicima koji se nisu izjasnili da će glasati za SNS, SPS i SRS, njih 43,6 odsto je odgovorilo potvrdno, 30,5 odsto misli da ne treba, a 25,9 odsto da ne zna ili da nema stav.\nDa će sigurno izaći na izbore ukoliko bi sad bili raspisani, reklo je 63,8 odsto ispitanika, 15,6 je odgovorilo sa "možda" ili "verovatno", ne bi glasalo 11,5 odsto, a 9,1 odsto je bilo bez odgovora ili reklo da ne zna.\nMeđu postavljenim pitanjima, bilo je i ono o građanskim protestima u Srbiji, koje podržava 37,6 odsto ispitanika, a protiv je 43,2 odsto, a ne zna ili nema stav njih 19,2 odsto.\nUlazak Srbije u EU podržava 48,4 odsto ispitanika, protiv je 37,9 odsto, a nema stav 13,7 odsto.\nS druge strane, protiv ulaska u NATO je 78,9 odsto ispitanika, samo 8,2 je za to, a 12,9 odsto je bez stava o tome.\nZa savez Srbije sa Rusijom izjasnilo se 58,4 odsto ispitanih, protiv je 22,6 odsto, a bez stava o tome je 19 odsto.\nNa pitanje da li podržava predlog o podeli Kosova, po kome bi Srbiji pripalo nekoliko opština na severu, a da Kosovo zauzvrat dobije međunarodno priznanje i stolicu u UN, 27,4 odsto je odgovorilo sa "da", 49,3 odsto je protiv, a 23,3 odsto nema stav.\nDa je bolje odložiti konačno rešenje problema Kosova za neko bolje vreme smatra 43,6 odsto ispitanika, 32,7 odsto je odgovorilo sa "ne", a 23,7 odsto da ne zna.\nVukadinović: Ako protesti propadnu Vučić se vraća na 50 plus\nKomentarišući pad rejtinga SNS-a, glavni urednik NSPM Đorđe Vukadinović je je ocenio da ako građanski protesti propadnu i ako se opozicione stranke i lideri posvađaju oko toga ko je odgovoran zbog tog eventualnog neuspeha, Vučić ponovo neće imati problema da SNS vrati na "magičnu kotu 50 plus".\nVukadinović je dodao da će se to posebno desiti ako se opozicioni front koji sad postoji "ponovo razleti na desetak zavađenih strančica i pokreta dodatno pocepa oko kontroverze da li na izbore uopšte izlaziti ili ne".\nNSPM Srpska napredna stranka Savez za Srbiju Pokret slobodnih građana Socijalistička partija Srbije Đorđe Vukadinović\nŠumarac: Gradskoj vlasti važnije kocke od građana Zvezdare 05.11.2019.\nA za kakav ste to magični savez sa Rusijom pitali? Vojni, finansijski? Carinsku uniju, pripajanje rusiji kao guvernije, na šta se tačno misli i u kom je to univerzumu moguće za dve zemlje koje su udaljene hiljadama km? Ajde pitajte sledeći put i za savez sa Švedskom, oni nam barem dokazano nisu nikad odmarali. Trebalo bi i tu da bude bar 60%\nOde bojkot u istoriju,ha ha ha ha ha\nUskoro padaju ispod 30% Pazite sta sam vam napisao.


Ilić: Nimalo nam nije prijatno! | BN\nIlić: Nimalo nam nije prijatno!\nKapiten crno-belih kaže da situacija u kojoj se posle tri remija u prolećnom delu Superlige našao Partizan nije prijatna. Sa Milinkovićem u nove pobede.\nFudbal 03.04.2015 | 18:00\nDa li će šok terapija u vidu promene trenera delovati pozitivno na fudbalere Partizana videće se u subotu, kada crno-beli u Humskoj dočekuju Radnički 1923.\nU duelu lidera i poslednjeplasirane ekipe u Superligi sve osim pobede Partizana predstavljaće veliku senzaciju.\n"Svesni smo činjenice da igramo protiv poslednje ekipe i to pred našim navijačima, ali trebalo bi imati u vidu da je Radnilčki u poslednjih pet utakmica zabeležio dve pobede. Ako mi budemo onakvi kakvim očekuju da nas vide naši navijači, pobeda ne bi smela da dođe u pitanje", najavljuje utakmicu sa Radničkim kapiten "parnog valjka" Saša Ilić.\nPosle ko zna koliko vremena pred utakmicu u domaćem šampionatu, novinarima se na konferenciji za medije obratio i neko od fudbalera Partizana.\nUprkos tome što se Kragujevčani grčevito bore za opstanak, u Humskoj su svesni da ih očekuje težak meč, pre svega zbog sve većeg pritiska kao posledice tri nerešena rezultata od početka prolećenog dela sezone i samo dva boda prednosti u odnosu na Crvenu zvezdu.\n"Pritisak je u Partizanu uvek prisutan, nije prijatno kad sa sa 'plus šest' dođe na 'plus dva'. Gledamo svaku narednu utakmicu kao najvažniju", ističe Ilić.\nPartizan će protiv "đavola" prvi put voditi novi šef stručnog štaba Zoran Milinković.\n"Svaka promena donosi nešto novo, šef je imao malo vremena da unese nove detalje u igru Partizana, treba biti posvećen da se odigra na najbolji način, poslušati njegove savete i zabeležiti pobedu".\nIlić bi voleo da u subotu bude mnogo golova, ali bi za početak bio zadovoljan i sa minimalnom pobedom.\nKapiten Partizana prati i dešavanja u komšiluku...\n"Derbi je daleko, ima dve utakmice do tad. Pratim Zvezdu, ali se ne opterećjem njome, naravno da se nadam i voleo bih kad bi Zvezda kiksnula, izgubila bodove i tako nam učinila uslugu, jer bismo mi otišli na još veći plus. Ali to ne zavisi od nas, moramo da mislimo o našoj igri", podvukao je najiskusniji fudbaler crno-belih.\nUtakmica između Partizana i Radničkog igra se u subotu od 18 sati na stadionu u Humskoj.


Tag / Vašington / Vesti online\nAmerički državni sekretar Majk Pompeo izjavio je danas tokom posete Švajcarskoj da su SAD spremne da se započnu razgovore s Iranom bez ikakvih preduslova, ali i da je Vašingtonu potrebno da vidi...\nSAD bi mogle da povećaju uvoz ruske nafte zbog sankcija protiv Venecuele\nOčigledno SAD planiraju da zamene venecuelansku naftu energentima iz Rusije, uprkos činjenici da je Vašington u više navrata uvodio sankcije protiv ruskih proizvođača.\n"SAD žele apsolutnu svetsku dominaciju"\nMinistar spoljnih poslova Rusije Sergej Lavrov istakao je da akcije SAD u sferi kontrole naoružanja ukazuju na njihovu želju da uklone prepreke na putu ostvarenja svoje apsolutne vojne dominacije u...\nMuškarac se zapalio u blizini Bele kuće\n"Neidentifikovani muškarac zapalio se danas pred prolaznicima u Elips parku u Vašingtonu, nedaleko od Bele kuće", saopštili su zvaničnici.\nMoskva ponovo na udaru Vašingtona\n"Sjedinjene Američke Države smatraju da Rusija ne poštuje moratorijum na nuklearne probe", izjavio je načelnik Uprave Vojnoobaveštajne službe Pentagona, general-pukovnik Robert Ešli Mlađi.\nTurska: Tri stvari zbog kojih SAD više neće biti svetski lider\nPostoje tri ozbiljna problema za hegemoniju Vašingtona: on će izgubiti globalno liderstvo, ako se ne reši situacija sa "Huavejom", sa izgradnjom "Severnog toka 2" i sa turskom kupovinom S-400,...\nVašington upozorio Ankaru na negativne posledice kupovine S-400\nKako su Nemci preveslali Brisel i Vašington\nPeking Vašingtonu: Ne idite predaleko!\nŠef kineske diplomatije Van Ji izrazio je u telefonskom razgovoru s američkim državnim sekretarom Majkom Pompeom protest zbog poslednjih dejstava Vašingtona prema Pekingu i pozvao ga da ne ide...\nVrhovni lider Irana ajatolah Ali Hamenei izjavio je da će Teheran nastaviti da se suprotstavlja Vašingtonu, ali da rata neće biti.\nAmeričko razmeštanje nuklearnog oružja u Evropi je priprema za njegovu upotrebu uz dozvolu samih nenuklearnih evropskih država, izjavio je za Sputnjik direktor Odeljenja za neširenje i kontrolu...\nRusija pozvala SAD da odustanu od planova da svrgnu Madura\nMoskva poziva Vašington i njegove saveznike da odustanu od planova da svrgnu legitimnu vlast u Venecueli, poručio je danas ruski ministar spoljnih poslova Segej Lavrov.


Deset spornih tačaka\nM. D. 15. oktobra 2015. 09:08\n2) Govori se o “Napretku u procesu normalizacije odnosa sa Kosovom (umesto sa Prištinom).\n„Bila je to neformalna diskusija, prva od mnogih koje će uslediti“, rekao je taj diplomata za Tanjug.\n„To nije ništa novo, jer je već objavljeno u zaključcima Evropskog saveta od 16. decembra 2014.“, naveo je on i dodao da su se tokom diskusije čuli i stavovi da je, upravo s obzirom na to da je reč o ranije usvojenom tekstu, nepotrebno ugrađivati ga u zajedničku platformu .\n„U konačan tekst rezolucije ući će samo ono što prihvate sve zemlje članice, a mnoge smatraju da mišljenje Srbije, kao zainteresovane stranke, takođe treba uzeti u obzir“, kaže ovaj diplomata.\n„Ako pogledate bilo koje zaključke Evropskog Saveta o Srbiji u poslednje dve godine, naći ćete da se tamo govori o procesu normalizacije između Srbije i Kosova, koje je redovno označeno zvezdicom kao što je dogovoreno“, rekao je on.


Broj pritužbi za diskriminaciju povećao se za 20 odsto u odnosu na isti period prošle godine, kaže poverenica za zaštitu ravnopravnosti Brankica Janković. Ona napominje da ne bi smeo da se boji onaj ko prijavljuje kršenje ljudskih prava, već prijavljeni.\nJanković je rekla da je sa norveškom premijerkom Ernom Solberg razgovarala o ljudskim pravima i na čemu Norveška najviše insistira u tom pogledu.\n- Norveško društvo se u našoj svesti percipira kao izuzetno uređeno i ova poseta je dobrodošla. Norveška premijerka je ukazala da se u Norveškoj najviše insistira na tome da se omogući pravo na rad, i insistira se na regionalnoj saradnji svih skandinavskih država - kazala je Jankovićeva za RTS.\nKada je u pitanju Srbija, kaže, dosta su česta kršenja ljudskih prava.\n- Broj pritužbi se povećao u odnosu na isti period prošle godine za 20 odsto. Ne volim ocene gde smo mi na nekoj lestvici, ali činjenica je da se kršenje ljudskih prava prijavljuje, ali daleko manje nego u nekim zemljama EU - napomenula je Jankovićeva.\nKako je naglasila, samo primena zakona vodi u istinsku ravnopravnost.\n- Dobro je da se javna rasprava o izmeni Zakona o radnoj ravnopravnosti vodi u celoj državi. Ključne su dve predviđene izmene: povećanje kvota za učešće žena u javnoj vlasti sa 30 na 40 odsto i usklađivanje porodičnog i poslovnog života - navela je Jankovićeva.


Žita Srbije: Rod kukuruza prosečan\nAktuelno / Štampa / Žita Srbije: Rod kukuruza prosečan\nBEOGRAD – Prinosi kukuruza koji se za sada kreću od četiri do 11 tona po hektaru, pokazuju da će ovogodišnji rod te ratarske kulture biti prosečan, izjavio je danas direktor udruženja „Žita Srbije“ Vukosav Saković.\nOn je agenciji Beta kazao da će zbog suše u julu i avgustu, prema procenama udruženja „Žita Srbije“, ovogodišnji prinos kukuruza biti za 10 odsto manji nego 2010. godine, ali da to nije „katastrofalno“ jer je prošla godina bila rekordna za kukuruz.\n„Prema procenama, prosečni prinos kukuruza biće 5,6 tona po hektaru i sa zalihama od 150.000 tona, Srbija će imati na raspolaganju 6,2 miliona tona kukuruza, što je dovoljno i za domaće potrebe i za izvoz“, kazao je Saković.\nPrema njegovim rečima, ove godine se očekuje da se izveze 1,7 miliona tona kukuruza, što znači da će za domaće potrebe ostati 4,5 miliona tona kukuruza.\nSaković je naveo da suncokret 2011. godine nije imao veće štete od suše i da su prosečni prinosi te industrijske kulture 2,5 tone po hektaru.\nOn je naglasio da ove godine Srbija prvi put ima zaključene ugovore o izvozu 20.000 tona suncokreta.\n„Ovo je korak napred, obično kompletan rod suncokreta završi na domaćem tržištu, a sada već imamo zaključene ugovore o izvozu’, kazao je direktor „Žita Srbije“.\nPrema njegovim rečima, soja je ove godine pretrpela najviše štete od suše i procene su, iako je žetva još u toku, da će rod biti iznad dve tone po hektaru.\nSaković je naveo da je prošle godine Srbija uvezla 51.000 tona zrna soje, dok je izvoz bio svega 5.000 tona, dok će ove godine izvoz biti oko 77.000 tona, a uvoz 14.000 tona.\nOn je dodao i da će Srbija ove godine imati višak od 650.000 tona pšenice koje bi mogla da izveze, jer je ovogodišnji rod te kulture od 2,1 miliona tona rekordan u poslednjih 20 godina.\nSaković je naglasio da u narednom periodu Srbija treba veću pažnju da posveti sortiranju pšenice po kvalitetu kada se skladišti, jer je to važno za izvoz i može za nekoliko dinara po kilogramu da poveća cenu.\n„Potrebno je promeniti i asortiman pšenice, da gajimo kvalitetnije sorte, ali i proizvođačima da se plaća po kvalitetu“, kazao je direktor Žita Srbije i dodao da će dok toga ne bude pšenica iz Srbije biti 20 do 30 evra po toni jeftinija od evropske pšenice.


Šef diplomatije EU Žosep Borelj će u ponedeljak, 17. februara, na sastanku Saveta EU ministre spoljnih poslova obavestiti o svojim posetama Beogradu i Prištini.\n- Pored njegovog izveštaja, moguća je i razmena mišljenja o eventualnom specijalnom predstavniku, ali ne i donošenje odluke. To bi trebalo da bude na dnevnom redu na proleće - navode diplomatski izvori EU.\nU Briselu naglašavaju da su i dalje nepoznati mnogi detalji, od toga da li će Savet EU birati Specijalog predstavnika Unije, ili će Visoki predstavnik Žosep Borelj postaviti svog Specijalog izaslanika.\n- Razgovori koje je Borelj imao do sad fokusirali su se na dijalog Beograda i Prištine, ali se to može posmatrati i u širem kontesktu situacije na celom Zapadnom Balkanu - navodi EU zvaničnik.\nDodaje se da, bilo u slučaju izbora Specijalog predstavika EU ili Boreljovog Specijalog izaslanika, oko te odluke mora postojati konsenzus zemlja članica.


12-08-2020 18:28 Ratni izveštaji Naoružanje Srbija Društvo\nZvaničnik NATO koji je želeo da bude anoniman izjavio je da je nabavka vojne opreme odluka države i da Srbija ima pravo da slobodno bira svoje političke i bezbednosne aranžmane.\nOn je to rekao agenciji AP, a povodom vesti da Srbija razmatra da od Kine kupi savremeni raketni odbrambeni sistem FK-3.\n"NATO i Srbija su bliski partneri i posvećeni smo jačanju našeg partnerstva sa Srbijom uz puno poštovanje njene politike neutralnosti", rekao je NATO zvaničnik koji je insistirao na anonimnosti.\nKako navodi američka agencija, rusko i kinesko naoružavanje Srbije, kao i njihov rastući politički i ekonomski uticaj sa zabrinutošću posmatraju i na Zapadu i u susednim zemljama.\nAgencija dalje navodi da je Srbija, koja zvanično želi da se pridruži EU, proglasila vojnu neutralnost 2006. godine i pridružila se programu NATO "Partnerstvo za mir", kao i da se predsednik predsednik Aleksandar Vučić protivi članstvu u Alijansi, iako su skoro sve zemlje u okruženju već članice.\nDalje se podseća da je predsednik Srbije Aleksandar Vučić izjavio da je Srbija razmišljala, ali da još nije kupila sistem FK-3, izvoznu verziju sistema srednje generacije HK-22.\nAP navodi da je Srbija vojsku uglavnom unapređivala ruskim avionima i oklopnim vozilima, a prošlog meseca je primila šest kineskih izviđačkih bespilotnih letelica, po čemu je postala prva evropska država koja je postavila kineske bespilotne letelice.\nAmerička ambasada u Beogradu saopštila je da je nabavka vojne i odbrambene opreme suverena odluka svake države, ali da bi vlade trebalo da shvate kratkoročne i dugoročne rizike i troškove povezane sa poslovanjem sa kineskim kompanijama.\nNa to je, podseća AP, Vučić reagovao izjavom da "kad god Srbija odluči da kupi nešto, neko ima nešto protiv toga" i dodao da raketni sistem FK-3 nije na listi američkih sankcija protiv Kinhe i da kupovina zavisi od finansijskog dogovora.\n"Donećemo tu odluku kao slobodna i suverena zemlja", rekao je Vučić.\nSTRUČNJACI RASKRINKALI LICEMERJE ZAPADA: Lukašenko je dobar Briselu samo kada je protiv Putina! Zato je on diktator a Đukanović prijatelj


U BIOSKOPU „JUŽNI VETAR“ - LAJKOVAC NA DLANU\nU BIOSKOPU „JUŽNI VETAR“\nNov 11, 2018 Snežana Bilić\nProjekcija filma „JUŽNI VETAR“u Lajkovcu je u ponedeljak 11. novembra . Prva projekcija je u 18 časova, a druga u 20:30 u sali bioskopa KC „Hadži Ruvim“.\nSrpski blokbaster „JUŽNI VETAR“, film koji je za kratko vreme postao pravi bioskopski hit, snimljen je za samo 5 nedelja. Ovo je domaći akcioni film i krimi priča sa žestokim pucnjavama i automobilskim jurnjavama ulicama Beograda. Uprkos „kratkoći“ snimanja, temeljno je urađen, sa jasnom vizijom, izvanrednom glumačkom ekipom, što govori da iza njega stoji majstor režijskog zanata sa svojim majstorski odabranim timom.\nSamo u prvoj sedmici prikazivanja „Južni vetar“ odgledalo je 150.000 ljudi, a dve sedmice nakon premijere, ta cifra popela se na 250.000.\n“U životu Petra Maraša, mladog pripadnika beogradske automobilske mafije, stvari počinju da dobijaju smisao. Napušta roditeljski dom i sa dugogodišnjom devojkom Sofijom se useljava u svoj novi stan. Klan čiji je pripadnik, a kojim upravlja iskusni „Car“, dobro „radi“. Posao je uigran, novca ima dovoljno za sve, a policija im ne pravi probleme.\nSve će se to promeniti kada Maraš slučajno ukrade pogrešna kola…”\nSTATUS INTERNACIONALNOG UMETNIKA


Srbija za svestrane odnose sa Albanijom - 02.03.2015, Sputnik Srbija\nSrbija za svestrane odnose sa Albanijom\nSrbija je opredeljena da, uprkos postojećim razlikama, sa Albanijom razvija svestrane odnose, a na bazi zajedničkih interesa, ocenjeno je na sastanku šefa srpske... 02.03.2015, Sputnik Srbija\npolitika, vesti, albanija, srbija, ivica dačić\n16:32 02.03.2015 (Osveženo: 16:19 05.10.2015)\n© Flickr / Michael Button / John S. and James L. KnigZastave Srbije i Albanije\n© Flickr / Michael Button / John S. and James L. Knig\nSrbija je opredeljena da, uprkos postojećim razlikama, sa Albanijom razvija svestrane odnose, a na bazi zajedničkih interesa, ocenjeno je na sastanku šefa srpske diplomatije Ivice Dačića sa ambasadorom te zemlje Iljirom Bočkom.\nKako se navodi u saopštenju Ministarstva spoljnih poslova, Dačić je kazao da bi radi poboljšavanja odnosa dve zemlje bilo korisno potpisivanje sporazuma o zaštiti manjina.\n„Potvrda našeg opredeljenja je niz uzajamnih poseta koje su realizovane u poslednje vreme, počev od posete premijera Albanije Edija Rame Beogradu, zatim niza poseta na ministarskom nivou do predstojeće posete predsednice Narodne skupštine Srbije Maje Gojković Tirani“, kazao je Dačić, prenosi agencija Beta.\n20 Februar 2015, 14:15\nObe strane ocenile su da nisu iskorišćene brojne mogućnosti za povećanje međusobne robne razmene i da bi dogovoreni sastanak međuvladinog Komiteta za trgovinu i ekonomsku saradnju i održavanje biznis foruma u aprilu ove godine trebalo da doprinese da se ovaj nedostatak i drugi problemi u ekonomskoj razmeni prevaziđu.\nDačić je naglasio interes Srbije za saradnju u nizu regionalnih projekata, a posebno u oblasti infrastrukture, energetike i turizma.\nTokom sastanka, razmotrena je saradnja dve zemlje i na multilateralnom planu i uloga Srbije u svojstvu predsedavajućeg OEBS-a.


Stevandić: Tribunal skriva ulogu onih koji su kreirali rat u BiH\nFoto: Arhivska fotografija | Stevandić: Tribunal skriva ulogu onih koji su kreirali rat u BiH\nSrna 22.11.2017 13:34\nBANJALUKA - Potpredsjednik Narodne skupštine Republike Srpske Nenad Stevandić izjavio je Srni da je Haški tribunal, izricanjem prvostepene presude generalu Ratku Mladiću, potvrdio da je neobjektivan i ne može biti mjerilo za pravdu i pravičnost.\n"Haški tribunal u svoje tabele nije htio da upiše hrvatske generale Mladena Markača, Antu Gotovinu, komandanta muslimanskih snaga u Srebrenici Nasera Orića, pripadnike mudžahedinskih odreda, jer nisu bili u planu da budu okrivljeni. Projektovana je drugačija istorija i Haški tribunal ne može biti mjerilo za pravdu, a pogotovo da piše istoriju", rekao je Stevandić.\nOn smatra da Haški tribunal, presudama koje donosi, skriva ulogu onih koji su kreirali rat na prostoru BiH.\n"Ovaj sud projektuje krivce i žrtve da bi bila sakrivena uloga onih koji su devedesetih godina prošlog vijeka ovdje pravili planove za rat i krvoproliće. Nadam se da nije projektovana neka buduća destabilizacija na prostoru Balkana", dodao je Stevandić.\nNenad Stevandić Ratko Mladić Hag presuda


Bez obzira na to što se proces rada odvija pod posebnim uslovima, jer je pandemija ta koja diktira drugačiji način i organizaciju, svaki pacijent kojem je potreban hitan hirurški zahvat bude operisan bez odgađanja, a pacijenti čije stanje to dopušta prvo se testiraju na kovid, a potom se izvede operacija.\nZoran Aničić, specijalista opšte i abdominalne hirurgije u Univerzitetskom kliničkom centru Republike Srpske, kaže da se trenutno na Klinici za hirurgiju radi punim kapacitetom, ali zbog naglog pogoršanja epidemiološke situacije sve opcije su u igri.\n“Razmišljamo da se čak i ukine redovno operisanje, odnosno ‘hladnih’ slučajeva, jer situacija se iz dana u dan mijenja i usložnjava”, kaže Aničić.\nDodaje da su, dok se situacija nije pogoršala, na lokaciji stare Hirurgije imali dežurne ekipe koje se vodile brigu o kovid pozitivnim hirurškim pacijentima.\n“Na toj lokaciji operisani su pacijenti koji su bili pozitivni na virus korona, dok se na lokaciji Paprikovac odvija redovan program”, priča Aničić.\nObjašnjava da pacijentu koji treba liječenje i da bi bio smješten u bolnicu prvo se radi brzi test na koronu.\n“Ukoliko postoji veća sumnja, onda se radi PCR test”, kaže Aničić i ističe da testiranje i druge procedure usporavaju i otežavaju njihov način rada, ali da su primorani na takav način rada, prvenstveno radi zaštite pacijenta, ali i samog medicinskog osoblja.\nZnači, ako su u pitanju hitna stanja, pacijent prije nego li se zbrine obavezno se testira na kovid, te ukoliko je negativan, ide kao hitan, a ne kovid pacijent.\n“A ukoliko je test pozitivan, pripremaju se pripravne hirurške ekipe za kovid pacijente i onda su izmijenjeni i sama operacija i zaštita i postupanje s pacijentom u toku operacije i poslije nje”, priča Aničić.\nZa OHR do sada izdvojeno više od 300 miliona KM